ai4bharat/Pralekha huggingface dataset:
ਖੇਤੀਬਾੜੀ ਮੰਤਰਾਲਾ
ਕੈਬਨਿਟ ਨੇ 'ਖੇਤੀਬਾੜੀ ਬੁਨਿਆਦੀ ਢਾਂਚਾ ਫੰਡ' ਤਹਿਤ ਵਿੱਤਪੋਸ਼ਣ ਸੁਵਿਧਾ ਲਈ ਸੈਂਟਰਲ ਸੈਕਟਰ ਸਕੀਮ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਅੱਜ ਕੈਬਨਿਟ ਨੇ ਨਵੀਂ ਦੇਸ਼ਵਿਆਪੀ ਸੈਂਟਰਲ ਸੈਕਟਰ ਸਕੀਮ - ਖੇਤੀਬਾੜੀ ਬੁਨਿਆਦੀ ਢਾਂਚਾ ਫੰਡ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਹ ਸਕੀਮ ਵਿਆਜ ਅਨੁਦਾਨ ਅਤੇ ਵਿੱਤੀ ਸਹਾਇਤਾ ਜ਼ਰੀਏ, ਫਸਲ ਦੇ ਬਾਅਦ ਬੁਨਿਆਦੀ ਢਾਂਚਾ ਪ੍ਰਬੰਧਨ ਅਤੇ ਕਮਿਊਨਿਟੀ ਖੇਤੀਬਾੜੀ ਅਸਾਸਿਆਂ ਲਈ ਵਿਵਹਾਰਕ ਪ੍ਰੋਜੈਕਟਾਂ ਵਿੱਚ ਨਿਵੇਸ਼ ਲਈ ਦਰਮਿਆਨੀ-ਲੰਬੀ ਮਿਆਦ ਦੇ ਕਰਜ਼ੇ ਦੇ ਵਿੱਤਪੋਸ਼ਣ ਦੀ ਸੁਵਿਧਾ ਪ੍ਰਦਾਨ ਕਰੇਗੀ।
ਇਸ ਸਕੀਮ ਦੇ ਤਹਿਤ, ਬੈਂਕਾਂ ਅਤੇ ਵਿੱਤੀ ਸੰਸਥਾਵਾਂ ਦੁਆਰਾ ਇੱਕ ਲੱਖ ਕਰੋੜ ਰੁਪਏ ਕਰਜ਼ਿਆਂ ਦੇ ਰੂਪ ਵਿੱਚ ਪ੍ਰਾਇਮਰੀ ਐਗਰੀਕਲਚਰਲ ਕ੍ਰੈਡਿਟ ਸੁਸਾਇਟੀਆਂ , ਮਾਰਕਿਟਿੰਗ ਸਹਿਕਾਰੀ ਸੁਸਾਇਟੀਆਂ, ਕਿਸਾਨ ਉਤਪਾਦਕ ਸੰਗਠਨਾਂ , ਸੈਲਫ ਹੈਲਪ ਗਰੁੱਪਾਂ , ਕਿਸਾਨਾਂ, ਸੰਯੁਕਤ ਦੇਣਦਾਰੀ ਸਮੂਹਾਂ , ਬਹੁਉਦੇਸ਼ੀ ਸਹਿਕਾਰੀ ਸੁਸਾਇਟੀਆਂ, ਖੇਤੀਬਾੜੀ ਉੱਦਮੀਆਂ, ਸਟਾਰਟਅੱਪਾਂ, ਸੰਗ੍ਰਹਿਤ ਬੁਨਿਆਦੀ ਢਾਂਚਾ ਪ੍ਰਦਾਤਾਵਾਂ ਅਤੇ ਕੇਂਦਰੀ / ਰਾਜ ਏਜੰਸੀਆਂ ਜਾਂ ਸਥਾਨਕ ਸੰਸਥਾਵਾਂ ਦੁਆਰਾ ਸਪਾਂਸਰ ਕੀਤੇ ਪਬਲਿਕ-ਪ੍ਰਾਈਵੇਟ ਪਾਰਟਨਰਸ਼ਿਪ ਪ੍ਰੋਜੈਕਟਾਂ ਨੂੰ ਉਪਲਬਧ ਕਰਵਾਏ ਜਾਣਗੇ।
ਕਰਜ਼ਿਆਂ ਦੀ ਵੰਡ ਚਾਰ ਸਾਲਾਂ ਵਿੱਚ ਕੀਤੀ ਜਾਵੇਗੀ, ਚਾਲੂ ਵਿੱਤੀ ਵਰ੍ਹੇ ਵਿੱਚ 10,000 ਕਰੋੜ ਰੁਪਏ ਅਤੇ ਅਗਲੇ ਤਿੰਨ ਵਿੱਤ ਵਰ੍ਹਿਆਂ ਵਿੱਚ ਹਰੇਕ ਸਾਲ 30,000 ਕਰੋੜ ਰੁਪਏ ਦੀ ਪ੍ਰਵਾਨਗੀ ਪ੍ਰਦਾਨ ਕੀਤੀ ਗਈ ਹੈ।
ਇਸ ਵਿੱਤਪੋਸ਼ਣ ਸੁਵਿਧਾ ਦੇ ਤਹਿਤ, ਸਾਰੇ ਪ੍ਰਕਾਰ ਦੇ ਕਰਜ਼ਿਆਂ ਵਿੱਚ ਹਰ ਸਾਲ 2 ਕਰੋੜ ਰੁਪਏ ਦੀ ਸੀਮਾ ਤੱਕ 3% ਦੀ ਛੂਟ ਪ੍ਰਦਾਨ ਕੀਤੀ ਜਾਵੇਗੀ। ਇਹ ਛੂਟ ਵੱਧ ਤੋਂ ਵੱਧ 7 ਸਾਲਾਂ ਲਈ ਉਪਲਬਧ ਹੋਵੇਗੀ। ਇਸ ਤੋਂ ਇਲਾਵਾ, 2 ਕਰੋੜ ਰੁਪਏ ਤੱਕ ਦੇ ਕਰਜ਼ੇ ਲਈ ਕ੍ਰੈਡਿਟ ਗਰੰਟੀ ਫੰਡ ਟਰੱਸਟ ਫਾਰ ਮਾਈਕ੍ਰੋ ਐਂਡ ਸਮਾਲ ਐਂਟਰਪ੍ਰਾਈਜਜ਼  ਯੋਜਨਾ ਦੇ ਤਹਿਤ ਇਸ ਵਿੱਤਪੋਸ਼ਣ ਸੁਵਿਧਾ ਰਾਹੀਂ ਪਾਤਰ ਉਧਾਰਕਰਤਾਵਾਂ ਲਈ ਕ੍ਰੈਡਿਟ ਗਰੰਟੀ ਕਵਰੇਜ ਵੀ ਉਪਲਬਧ ਹੋਵੇਗੀ। ਇਸ ਕਵਰੇਜ ਲਈ ਸਰਕਾਰ ਦੁਆਰਾ ਫੀਸ ਦਾ ਭੁਗਤਾਨ ਕੀਤਾ ਜਾਵੇਗਾ। ਐੱਫਪੀਓ ਦੇ ਮਾਮਲੇ ਵਿੱਚ, ਖੇਤੀਬਾੜੀ ਵਿਭਾਗ, ਸਹਿਕਾਰਤਾ ਤੇ ਕਿਸਾਨ ਭਲਾਈ ਵਿਭਾਗ ਦੀ ਐੱਫਪੀਓ ਪ੍ਰਮੋਸ਼ਨ ਸਕੀਮ ਤਹਿਤ ਬਣਾਈ ਗਈ ਇਸ ਸੁਵਿਧਾ ਤੋਂ ਕ੍ਰੈਡਿਟ ਗਰੰਟੀ ਦਾ ਲਾਭ ਪ੍ਰਾਪਤ ਕੀਤਾ ਜਾ ਸਕਦਾ ਹੈ।
ਭਾਰਤ ਸਰਕਾਰ ਦੀ ਤਰਫੋਂ ਬਜਟ ਸਹਾਇਤਾ ਦੇ ਰੂਪ ਵਿੱਚ ਕੁੱਲ ਆਊਟਫਲੋ 10,736 ਕਰੋੜ ਰੁਪਏ ਦਾ ਹੋਵੇਗਾ।
ਇਸ ਵਿੱਤਪੋਸ਼ਣ ਸੁਵਿਧਾ ਦੇ ਤਹਿਤ, ਕਰਜ਼ੇ ਦੀ ਮੁੜ ਅਦਾਇਗੀ ਲਈ ਮੁਹਲਤ ਘੱਟੋ-ਘੱਟ 6 ਮਹੀਨੇ ਅਤੇ ਵੱਧ ਤੋਂ ਵੱਧ 2 ਸਾਲਾਂ ਲਈ ਹੋ ਸਕਦੀ ਹੈ। ਖੇਤੀਬਾੜੀ ਅਤੇ ਐਗਰੋ-ਪ੍ਰੋਸੈੱਸਿੰਗ ਅਧਾਰਿਤ ਗਤੀਵਿਧੀਆਂ ਲਈ ਰਸਮੀ ਕਰਜ਼ਾ ਸੁਵਿਧਾ ਜ਼ਰੀਏ, ਇਸ ਪ੍ਰੋਜੈਕਟ ਦੁਆਰਾ ਗ੍ਰਾਮੀਣ ਖੇਤਰਾਂ ਵਿੱਚ ਰੋਜ਼ਗਾਰ ਦੇ ਕਈ ਅਵਸਰ ਪੈਦਾ ਹੋਣ ਦੀ ਸੰਭਾਵਨਾ ਹੈ।
ਖੇਤੀਬਾੜੀ ਬੁਨਿਆਦੀ ਢਾਂਚਾ ਫੰਡ ਦਾ ਪ੍ਰਬੰਧਨ ਅਤੇ ਨਿਗਰਾਨੀ ਔਨਲਾਈਨ ਪ੍ਰਬੰਧਨ ਸੂਚਨਾ ਪ੍ਰਣਾਲੀ  ਪਲੈਟਫਾਰਮ ਜ਼ਰੀਏ ਕੀਤੀ ਜਾਵੇਗੀ। ਇਹ ਸਾਰੀਆਂ ਯੋਗ ਸੰਸਥਾਵਾਂ ਨੂੰ ਫੰਡ ਤਹਿਤ ਲੋਨ ਲੈਣ ਲਈ ਆਵੇਦਨ ਕਰਨ ਦਾ ਪਾਤਰ ਬਣਾਵੇਗਾ। ਇਹ ਔਨਲਾਈਨ ਪਲੈਟਫਾਰਮ ਕਈ ਬੈਂਕਾਂ ਦੁਆਰਾ ਦਿੱਤੀਆਂ ਜਾਣ ਵਾਲੀਆਂ ਵਿਆਜ ਦਰਾਂ ਵਿੱਚ ਪਾਰਦਰਸ਼ਤਾ, ਵਿਆਜ ਅਨੁਦਾਨ ਅਤੇ ਕ੍ਰੈਡਿਟ ਗਰੰਟੀ ਸਮੇਤ ਯੋਜਨਾ ਵਿਵਰਣ, ਨਿਊਨਤਮ ਦਸਤਾਵੇਜ਼ੀਕਰਨ, ਪ੍ਰਵਾਨਗੀ ਦੀ ਤੇਜ਼ ਪ੍ਰਕਿਰਿਆ ਦੇ ਨਾਲ-ਨਾਲ ਹੋਰ ਯੋਜਨਾ ਲਾਭਾਂ ਦੇ ਨਾਲ ਏਕੀਕਰਨ ਜਿਹੇ ਲਾਭ ਵੀ ਪ੍ਰਦਾਨ ਕਰੇਗਾ।
ਸਹੀ ਸਮੇਂ ‘ਤੇ ਨਿਗਰਾਨੀ ਅਤੇ ਪ੍ਰਭਾਵੀ ਫੀਡਬੈਕ ਦੀ ਪ੍ਰਾਪਤੀ ਨੂੰ ਸੁਨਿਸ਼ਚਿਤ ਕਰਨ ਲਈ ਰਾਸ਼ਟਰੀ, ਰਾਜ ਅਤੇ ਜ਼ਿਲ੍ਹਾ ਪੱਧਰ 'ਤੇ ਨਿਗਰਾਨੀ ਕਮੇਟੀਆਂ ਦਾ ਗਠਨ ਕੀਤਾ ਜਾਵੇਗਾ।
ਇਸ ਯੋਜਨਾ ਦੀ ਸਮਾਂ-ਸੀਮਾ ਵਿੱਤ ਵਰ੍ਹੇ 2020 ਤੋਂ ਲੈ ਕੇ ਵਿੱਤ ਵਰ੍ਹੇ 2029  ਦੇ ਲਈ ਹੋਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਮੈਨੂੰ ਭਰੋਸਾ ਹੈ ਕਿ 130 ਕਰੋੜ ਭਾਰਤੀ ਅੰਮ੍ਰਿਤ ਮਹੋਤਸਵ ਦੇ ਆਯੋਜਨ ਦੇ ਨਾਲ ਭਾਰਤ ਨੂੰ ਨਵੀਆਂ ਉਚਾਈਆਂ ‘ਤੇ ਲਿਜਾਣ ਦੇ ਲਈ ਸਖ਼ਤ ਮਿਹਨਤ ਕਰਦੇ ਰਹਿਣਗੇ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਉਨ੍ਹਾਂ ਨੂੰ ਉਮੀਦ ਹੈ ਕਿ 130 ਕਰੋੜ ਭਾਰਤੀ ਅੰਮ੍ਰਿਤ ਮਹੋਤਸਵ ਮਨਾਉਂਦੇ ਹੋਏ ਭਾਰਤ ਨੂੰ ਨਵੀਆਂ ਉਚਾਈਆਂ ‘ਤੇ ਲਿਜਾਣ ਦੇ ਲਈ ਨਿਰੰਤਰ ਸਖ਼ਤ ਮਿਹਨਤ ਕਰਦੇ ਰਹਿਣਗੇ।
ਟਵੀਟਾਂ ਦੀ ਇੱਕ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਅਗਸਤ ਮਹੀਨੇ ਦੇ ਨਾਲ ਹੀ ਅੰਮ੍ਰਿਤ ਮਹੋਤਸਵ ਦੀ ਸ਼ੁਰੂਆਤ ਹੋ ਗਈ ਹੈ ਅਤੇ ਇਸ ਮਹੀਨੇ ਵਿੱਚ ਅਸੀਂ ਅਜਿਹੀਆਂ ਕਈ ਘਟਨਾਵਾਂ ਦੇਖੀਆਂ ਹਨ ਜਿਨ੍ਹਾਂ ਨੇ ਹਰ ਭਾਰਤੀ ਨੂੰ ਖੁਸ਼ ਕਰ ਦਿੱਤਾ ਹੈ। ਰਿਕਾਰਡ ਸੰਖਿਆ ਵਿੱਚ ਟੀਕਾਕਰਣ ਹੋਏ ਹਨ ਅਤੇ ਜੀਐੱਸਟੀ ਦੇ ਉੱਚੇ ਅੰਕੜਿਆਂ ਨਾਲ ਆਰਥਿਕ ਗਤੀਵਿਧੀ ਵਿੱਚ ਮਜ਼ਬੂਤੀ ਦੇ ਵੀ ਸੰਕੇਤ ਮਿਲੇ ਹਨ।
ਨਾ ਸਿਰਫ ਪੀਵੀ ਸਿੰਧੂ ਨੇ ਮੈਡਲ ਜਿੱਤਿਆ ਹੈ ਜਿਸ ਦੀ ਉਹ ਹੱਕਦਾਰ ਹੈ, ਬਲਕਿ ਅਸੀਂ ਓਲੰਪਿਕਸ ਵਿੱਚ ਪੁਰਸ਼ ਅਤੇ ਮਹਿਲਾ ਹਾਕੀ ਟੀਮਾਂ ਦੇ ਇਤਿਹਾਸਿਕ ਪ੍ਰਯਤਨ ਵੀ ਦੇਖੇ। ਮੈਨੂੰ ਭਰੋਸਾ ਹੈ ਕਿ 130 ਕਰੋੜ ਭਾਰਤੀ ਅੰਮ੍ਰਿਤ ਮਹੋਤਸਵ ਦੇ ਆਯੋਜਨ ਦੇ ਨਾਲ ਭਾਰਤ ਨੂੰ ਨਵੀਆਂ ਉਚਾਈਆਂ ‘ਤੇ ਲਿਜਾਣ ਲਈ ਸਖ਼ਤ ਮਿਹਨਤ ਕਰਨਾ ਜਾਰੀ ਰੱਖਣਗੇ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਕੁੱਲ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਅੰਕੜਾ 126.53 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਵਿੱਚ 73.63 ਲੱਖ ਤੋਂ ਅਧਿਕ ਟੀਕੇ ਦੀ ਖੁਰਾਕ ਦਿੱਤੀ ਗਈ
ਰਿਕਵਰੀ ਦਰ ਵਧ ਕੇ 98.35% ‘ਤੇ ਪਹੁੰਚੀ
ਪਿਛਲੇ 24 ਘੰਟਿਆਂ ਵਿੱਚ 8,603 ਨਵੇਂ ਮਾਮਲੇ ਦਰਜ ਕੀਤੇ ਗਏ
ਭਾਰਤ ਦੇ ਐਕਟਿਵ ਮਾਮਲੇ 99,974ਹਨ
ਪਿਛਲੇ 20 ਦਿਨਾਂ ਤੋਂ ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ  1% ਤੋਂ ਘੱਟ ਬਣੀ ਹੈ
ਪਿਛਲੇ 24 ਘੰਟਿਆਂ ਵਿੱਟ 73,63,706 ਲੋਕਾਂ ਨੂੰ ਟੀਕੇ ਦੀ ਖੁਰਾਕ ਲਗਣ ਦੇ ਨਾਲ, ਭਾਰਤ ਦੀ ਕੁੱਲ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੇ ਅਸਥਾਈ ਰਿਪੋਰਟਾਂ ਦੇ ਅਨੁਸਾਰ 126.53 ਕਰੋੜ  ਤੋਂ ਪਾਰ ਪਹੁੰਚੀ। ਇਹ ਉਪਲਬਧੀ 1,31,55,745 ਸ਼ੈਸਨਾਂ ਦੇ ਮਾਧਿਅਮ ਤੋਂ ਪ੍ਰਾਪਤ ਹੋਈ ਹੈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਹੈ:
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,84,291
|
|
ਦੂਸਰੀ ਖੁਰਾਕ
|
|
95,31,494
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,80,084
|
|
ਦੂਸਰੀ ਖੁਰਾਕ
|
|
1,65,59,396
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
46,45,20,330
|
|
ਦੂਸਰੀ ਖੁਰਾਕ
|
|
23,76,97,016
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
18,61,63,770
|
|
ਦੂਸਰੀ ਖੁਰਾਕ
|
|
12,43,84,093
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
11,65,61,828
|
|
ਦੂਸਰੀ ਖੁਰਾਕ
|
|
8,11,62,673
|
|
ਕੁੱਲ
|
|
1,26,53,44,975
ਪਿਛਲੇ 24 ਘੰਟਿਆਂ ਵਿੱਚ 8,190 ਰੋਗੀਆਂ ਦੇ ਠੀਕ ਹੋਣ ਨਾਲ ਸਿਹਤਮੰਦ ਹੋਣ ਵਾਲੇ ਰੋਗੀਆਂ  ਦੀ ਕੁੱਲ ਸੰਖਿਆ ਵੱਧ ਕੇ 3,40,53,856ਹੋ ਗਈ ਹੈ।
ਭਾਰਤ ਦੀ ਰਿਕਵਰੀ ਦਰ ਵਧ ਕੇ 98.35% ਹੋ ਗਈ ਹੈ।
ਪਿਛਲੇ 160 ਦਿਨਾਂ ਤੋਂ ਲਗਾਤਾਰ 50,000 ਤੋਂ ਘੱਟ ਨਵੇਂ ਦੈਨਿਕ ਮਾਮਲੇ ਦਰਜ ਕੀਤੇ ਜਾ ਰਹੇ ਹਨ। ਇਹ ਕੇਂਦਰ ਅਤੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਨਿਰੰਤਰ ਅਤੇ ਸਹਿਯੋਗਾਤਮਕ ਯਤਨਾਂ ਦਾ ਨਤੀਜਾ ਹੈ
ਪਿਛਲੇ 24 ਘੰਟਿਆਂ ਵਿੱਚ 8,603 ਨਵੇਂ ਕੋਰੋਨਾ ਦੇ ਮਰੀਜ਼ ਸਾਹਮਣੇ ਆਏ ਹਨ।
ਕੋਰੋਨਾ ਦੇ ਐਕਟਿਵ ਕੇਸ ਵਰਤਮਾਨ ਵਿੱਚ 99,974ਹੈ। ਵਰਤਮਾਨ ਵਿੱਚ ਐਕਟਿਵ ਕੇਸ ਦੇਸ਼ ਦੇ ਕੁੱਲ ਐਕਟਿਵ ਕੇਸਾਂ ਦਾ 0.29% ਹੈ, ਜੋ ਮਾਰਚ 2020 ਦੇ ਬਾਅਦ ਸਭ ਤੋਂ ਘੱਟ ਹੈ।
ਦੇਸ਼ ਭਰ ਵਿੱਚ ਟੈਸਟਿੰਗ ਸਮਰੱਥਾ ਵਿੱਚ ਜ਼ਿਕਰਯੋਗ ਰੂਪ ਨਾਲ ਵਾਧੇ ਦੇ ਨਾਲ, ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ 12,52,596 ਟੈਸਟ ਕੀਤੇ ਗਏ। ਕੁੱਲ ਮਿਲਾ ਕੇ, ਭਾਰਤ ਨੇ ਹੁਣ ਤੱਕ 64.60 ਕਰੋੜ ਤੋਂ ਅਧਿਕ  ਜਾਂਚ ਕੀਤੀ ਜਾ ਚੁੱਕੀ ਹੈ।
ਇੱਕ ਪਾਸੇ ਜਿੱਥੇ, ਟੈਸਟਿੰਗ ਸਮਰੱਥਾ ਦੇਸ਼ ਭਰ ਵਧਾ ਦਿੱਤੀ ਗਈ ਹੈ, ਉੱਥੇ ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ 0.81% ਹੈ ਜੋ ਬੀਤੇ 20ਦਿਨਾਂ ਤੋਂ 1% ਤੋਂ ਘੱਟ ਹੈ। ਦੈਨਿਕ ਪਾਜ਼ਿਟਿਵਿਟੀ ਦਰ ਅੱਜ 0.69% ਹੈ। ਦੈਨਿਕ ਪਾਜ਼ਿਟਿਵਿਟੀ ਦੀ ਦਰ ਲਗਾਤਾਰ 61 ਦਿਨਾਂ ਤੋਂ 2% ਤੋਂ ਘੱਟ ਬਣੀ ਹੋਈ ਹੈ ਅਤੇ ਲਗਾਤਾਰ 96ਦਿਨਾਂ ਤੋਂ 3% ਤੋਂ ਘੱਟ ਬਣੀ ਹੋਈ ਹੈ।
ਨੋਟ: ਉਪਰੋਕਤ ਅੰਕੜੇ ਬਿਹਾਰ ਲਈ ਹੀ ਹਨ ਜੋ ਆਪਣੇ ਅੰਕੜਿਆਂ ਨੂੰ ਮਿਲਾਨ ਦੀ ਪ੍ਰਕਿਰਿਆ ਵਿੱਚ ਹੈ। ਅਪਡੇਟ ਕੀਤੇ ਅੰਕੜਿਆਂ ਦੀ ਉਡੀਕ ਕੀਤੀ ਜਾ ਰਹੀ ਹੈ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਸਰਕਾਰ ਨੇ ਘੱਟੋ ਘੱਟ ਤਨਖਾਹ ਸੀਮਾ ਅਤੇ ਰਾਸ਼ਟਰੀ ਮਜ਼ਦੂਰੀ ਦਰ ਦਾ ਨਿਰਧਾਰਣ ਕਰਨ ਲਈ ਇੱਕ ਮਾਹਰ ਸਮੂਹ ਦਾ ਗਠਨ ਕੀਤਾ
ਭਾਰਤ ਸਰਕਾਰ ਦੇ ਕਿਰਤ ਅਤੇ ਰੁਜ਼ਗਾਰ ਮੰਤਰਾਲਾ ਨੇ ਇੱਕ ਆਦੇਸ਼ ਜਾਰੀ ਕਰਕੇ ਹੇਠਲੀ ਤਨਖਾਹ ਸੀਮਾ ਅਤੇ ਰਾਸ਼ਟਰੀ ਮਜ਼ਦੂਰੀ ਦਰ ਦਾ ਨਿਰਧਾਰਣ ਕਰਨ ਲਈ ਤਕਨੀਕੀ ਇਨਪੁਟ ਅਤੇ ਸਿਫਾਰਸ਼ਾਂ ਦੇਣ ਲਈ ਇੱਕ ਮਾਹਰ ਸਮੂਹ ਦਾ ਗਠਨ ਕੀਤਾ ਹੈ। ਸਮੂਹ ਦਾ ਕਾਰਜਕਾਲ ਅਧਿਸੂਚਨਾ ਜਾਰੀ ਹੋਣ ਨਾਲ ਤਿੰਨ ਸਾਲ ਦਾ ਹੋਵੇਗਾ ।
ਇੰਸਟੀਚਿਊਟ ਆਫ ਆਰਥਿਕ ਵਾਧੇ ਦੇ ਨਿਦੇਸ਼ਕ ਪ੍ਰੋਫੈਸਰ ਅਜੀਤ ਮਿਸ਼ਰ ਦੀ ਪ੍ਰਧਾਨਗੀ ਵਾਲੇ ਇਸ ਸਮੂਹ ਦੇ ਹੋਰ ਮੈਬਰਾਂ ਵਿੱਚ ਆਈ.ਆਈ.ਐਮ. ਕੋਲਕਾਤਾ ਦੇ ਪ੍ਰੋਫੈਸਰ ਤਾਰਿਕ ਚੱਕਰਵਰਤੀ, ਐਨ.ਸੀ.ਏ.ਈ.ਆਰ. ਦੀ ਉੱਤਮ ਫੈਲੋ ਡਾ. ਅਨੁਸ਼ਰੀ ਸਿਨ੍ਹਾ, ਸੰਯੁਕਤ ਸਕੱਤਰ ਸ਼੍ਰੀਮਤੀ ਵਿਭਾ ਭੱਲਾ ਅਤੇ ਵੀ.ਵੀ.ਜੀ.ਐਨ.ਐਲ.ਆਈ. ਦੇ ਮਹਾਨਿਦੇਸ਼ਕ ਡਾ. ਐਚ ਸ਼੍ਰੀਨਿਵਾਸ ਸ਼ਾਮਿਲ ਹਨ । ਇਨ੍ਹਾਂ ਦੇ ਇਲਾਵਾ ਕਿਰਤ ਅਤੇ ਰੁਜ਼ਗਾਰ ਮੰਤਰਾਲਾ ਵਿੱਚ ਕਿਰਤ ਅਤੇ ਰੁਜ਼ਗਾਰ ਮਾਮਲਿਆਂ ਦੇ ਸੀਨੀਅਰ ਸਲਾਹਕਾਰ ਸ਼੍ਰੀ ਡੀ.ਪੀ.ਐਸ. ਨੇਗੀ ਇਸ ਸਮੂਹ ਦੇ ਮੈਂਬਰ ਸਕੱਤਰ ਹੋਣਗੇ।
ਇਹ ਮਾਹਰ ਸਮੂਹ ਭਾਰਤ ਸਰਕਾਰ ਨੂੰ ਘੱਟੋ-ਘੱਟ ਤਨਖਾਹ ਅਤੇ ਰਾਸ਼ਟਰੀ ਮਜ਼ਦੂਰੀ ਦਰ ਦੇ ਨਿਰਧਾਰਣ ਦੇ ਸੰਬੰਧ ਵਿੱਚ ਆਪਣੀ ਸਿਫਾਰਸ਼ਾਂ ਦੇਵੇਗਾ। ਮਜ਼ਦੂਰੀ ਦਰ ਤੈਅ ਕਰਨ ਲਈ ਸਮੂਹ ਅੰਤ-ਰਾਸ਼ਟਰੀ ਪੱਧਰ ’ਤੇ ਇਸ ਸੰਬੰਧ ਵਿੱਚ ਜਾਰੀ ਸਭ ਤੋਂ ਚੰਗੀ ਵਿਵਸਥਾਵਾਂ ’ਤੇ ਵਿਚਾਰ ਕਰੇਗਾ ਅਤੇ ਮਜ਼ਦੂਰੀ ਦਰ ਨੂੰ ਤੈਅ ਕਰਨ ਲਈ ਵਿਗਿਆਨਿਕ ਪੈਮਾਨਾ ਅਤੇ ਪ੍ਰਕ੍ਰਿਆ ਤੈਅ ਕਰੇਗਾ ।
ਜਲ ਸ਼ਕਤੀ ਮੰਤਰਾਲਾ
ਦੇਸ਼ ਵਿੱਚ 128 ਜਲ ਭੰਡਾਰਾਂ ਦੀ ਲਾਈਵ ਸਟੋਰੇਜ ਸਥਿਤੀ
ਕੇਂਦਰੀ ਜਲ ਕਮਿਸ਼ਨ ਦੇਸ਼ ਦੇ 128 ਜਲ ਭੰਡਾਰਾਂ ਦੀ ਹਫਤਾਵਾਰੀ ਲਾਈਵ ਸਟੋਰੇਜ ਸਥਿਤੀ ਦੀ ਨਿਗਰਾਨੀ ਕਰ ਰਿਹਾ ਹੈ । ਇਹਨਾ ਜਲ ਭੰਡਾਰਾਂ ਵਿੱਚੋਂ 44 ਜਲ ਭੰਡਾਰਾਂ ਵਿੱਚ 60 ਮੈਗਾਵਾਟ ਤੋਂ ਜ਼ਿਆਦਾ ਸਮਰੱਥਾ ਨਾਲ ਹਾਈਡ੍ਰੋ ਪਾਵਰ ਫਾਇਦੇ ਹਨ । ਇਹਨਾ 128 ਜਲ ਭੰਡਾਰਾਂ ਦੀ ਕੁੱਲ ਲਾਈਵ ਸਟੋਰੇਜ ਸਮਰੱਥਾ 172.132 ਬੀ.ਸੀ.ਐੱਮ ਹੈ । ਇਹ 257.812 ਬੀ.ਸੀ.ਐੱਮ ਦੀ ਲਾਈਵ ਸਟੋਰੇਜ ਸਮਰੱਥਾ ਦਾ 66.77% ਹੈ । ਦੇਸ਼ ਵਿੱਚ 257.812 ਬੀ.ਸੀ.ਐੱਮ ਲਾਈਵ ਸਟੋਰੇਜ ਸਮਰੱਥਾ ਪੈਦਾ ਹੋਣ ਦੀ ਸੰਭਾਵਨਾ ਹੈ । 3 ਦਸੰਬਰ 2020 ਦੀ ਜਲ ਭੰਡਾਰਣ ਸਟੋਰੇਜ ਰਿਪੋਰਟ ਅਨੁਸਾਰ ਇਹਨਾ ਜਲ ਭੰਡਾਰਾਂ ਵਿੱਚ 136.866 ਬੀ.ਸੀ.ਐੱਮ. ਲਾਈਵ ਸਟੋਰੇਜ ਉਪਲਭਦ ਹੈ ਜੋ ਇਹਨਾ ਜਲ ਭੰਡਾਰਾਂ ਦੀ ਕੁੱਲ ਲਾਈਵ ਸਟੋਰੇਜ ਸਮਰੱਥਾ ਦਾ 80% ਹੈ । ਫਿਰ ਵੀ ਪਿਛਲੇ ਸਾਲ ਇਸੇ ਸਮੇਂ ਦੌਰਾਨ ਇਹਨਾ ਜਲ ਭੰਡਾਰਾਂ ਵਿੱਚ 146.024 ਬੀ.ਸੀ.ਐੱਮ. ਉਪਲਬਦ ਸੀ ਅਤੇ ਪਿਛਲੇ ਦਸ ਸਾਲਾਂ ਵਿੱਚ ਔਸਤ ਲਾਈਵ ਸਟੋਰੇਜ 114.439 ਬੀ.ਸੀ.ਐੱਮ ਹੈ । ਇਸ ਲਈ 3/12/2020 ਨੂੰ 128 ਜਲ ਭੰਡਾਰਾਂ ਵਿੱਚ ਲਾਈਵ ਸਟੋਰੇਜ ਦਾ ਪਿਛਲੇ ਸਾਲ ਦੇ ਮੁਕਾਬਲੇ 94% ਦਰਜ ਕੀਤਾ ਗਿਆ ਹੈ ਅਤੇ ਇਹ ਪਿਛਲੇ ਦਸ ਸਾਲਾਂ ਦੀ ਔਸਤ ਸਟੋਰੇਜ ਦਾ 120% ਹੈ ।
ਬੀ.ਵਾਈ/ਐੱਮ.ਜੀ./ਏ.ਐੱਸ
(Visitor Counter : 87
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਖੇਤੀਬਾੜੀ ਅਤੇ ਪੇਂਡੂ ਮਜ਼ਦੂਰਾਂ ਲਈ ਸਰਬ ਭਾਰਤੀ ਖਪਤਕਾਰ ਮੁੱਲ ਸੂਚਕਾਂਕ - ਅਪ੍ਰੈਲ, 2023
ਅਪ੍ਰੈਲ, 2023 ਦੇ ਮਹੀਨੇ ਲਈ ਖੇਤੀਬਾੜੀ ਮਜ਼ਦੂਰਾਂ ਅਤੇ ਪੇਂਡੂ ਮਜ਼ਦੂਰਾਂ ਲਈ ਸਰਬ ਭਾਰਤੀ ਖਪਤਕਾਰ ਮੁੱਲ ਸੂਚਕਾਂਕ  5 ਅਤੇ 6 ਅੰਕ ਵਧ ਕੇ ਲੜੀਵਾਰ 1180  ਅਤੇ 1192  ਹੋ ਗਿਆ ਹੈ। ਦਾਲਾਂ, ਦੁੱਧ, ਮਿਰਚਾਂ ਸੁੱਕੀਆਂ, ਲਸਣ, ਅਦਰਕ, ਮਿਸ਼ਰਤ ਮਸਾਲੇ, ਖੰਡ, ਗੁੜ, ਸਬਜ਼ੀਆਂ ਅਤੇ ਫਲ, ਆਦਿ ਦੀਆਂ ਕੀਮਤਾਂ ਵਿੱਚ ਵਾਧੇ ਕਾਰਨ ਖੇਤੀਬਾੜੀ ਮਜ਼ਦੂਰਾਂ ਅਤੇ ਪੇਂਡੂ ਮਜ਼ਦੂਰਾਂ ਦੇ ਆਮ ਸੂਚਕਾਂਕ ਵਿੱਚ ਵਾਧਾ ਕਰਨ ਵਿੱਚ ਵੱਡਾ ਯੋਗਦਾਨ ਭੋਜਨ ਸਮੂਹਾਂ ਤੋਂ ਲੜੀਵਾਰ 4.23 ਅਤੇ 4.05 ਅੰਕਾਂ ਦੀ ਸੀਮਾ ਤੱਕ ਆਇਆ।
ਸੂਚਕਾਂਕ ਵਿੱਚ ਵਾਧਾ ਵੱਖੋ ਵੱਖ ਰਾਜਾਂ ਵਿੱਚ ਵੱਖਰਾ ਹੁੰਦਾ ਹੈ। ਖੇਤੀਬਾੜੀ ਮਜ਼ਦੂਰਾਂ ਦੇ ਮਾਮਲੇ ਵਿੱਚ, ਇਸ ਵਿੱਚ 20 ਰਾਜਾਂ ਵਿੱਚ 1 ਤੋਂ 12 ਅੰਕਾਂ ਦਾ ਵਾਧਾ ਦਰਜ ਕੀਤਾ ਗਿਆ ਹੈ। ਤਾਮਿਲਨਾਡੂ 1367 ਅੰਕਾਂ ਨਾਲ ਸੂਚੀ ਵਿੱਚ ਸਿਖਰ 'ਤੇ ਹੈ ਜਦਕਿ ਹਿਮਾਚਲ ਪ੍ਰਦੇਸ਼ 918 ਅੰਕਾਂ ਨਾਲ ਸਭ ਤੋਂ ਹੇਠਲੇ ਪੱਧਰ 'ਤੇ ਹੈ।
ਪੇਂਡੂ ਮਜ਼ਦੂਰਾਂ ਦੇ ਮਾਮਲੇ ਵਿੱਚ, ਇਸ ਵਿੱਚ 20 ਰਾਜਾਂ ਵਿੱਚ 1 ਤੋਂ 12 ਅੰਕਾਂ ਦਾ ਵਾਧਾ ਦਰਜ ਕੀਤਾ ਗਿਆ ਹੈ। ਤਾਮਿਲਨਾਡੂ 1356 ਅੰਕਾਂ ਨਾਲ ਸੂਚੀ ਵਿੱਚ ਸਿਖਰ 'ਤੇ ਹੈ ਜਦਕਿ ਹਿਮਾਚਲ ਪ੍ਰਦੇਸ਼ 969 ਅੰਕਾਂ ਨਾਲ ਸਭ ਤੋਂ ਹੇਠਲੇ ਪੱਧਰ 'ਤੇ ਹੈ।
ਰਾਜਾਂ ਵਿੱਚ, ਖੇਤੀਬਾੜੀ ਮਜ਼ਦੂਰਾਂ ਅਤੇ ਪੇਂਡੂ ਮਜ਼ਦੂਰਾਂ ਦੋਵਾਂ ਲਈ ਖਪਤਕਾਰ ਮੁੱਲ ਸੂਚਕ ਅੰਕਾਂ ਵਿੱਚ ਸਭ ਤੋਂ ਵੱਧ ਵਾਧਾ ਪੱਛਮੀ ਬੰਗਾਲ ਰਾਜ  ਦੁਆਰਾ ਮੁੱਖ ਤੌਰ 'ਤੇ ਦੁੱਧ, ਮਿਰਚਾਂ ਸੁੱਕੀਆਂ, ਅਦਰਕ, ਮਿਸ਼ਰਤ ਮਸਾਲੇ, ਲੱਕੜ ਬਾਲਣ, ਸਬਜ਼ੀਆਂ ਅਤੇ ਫਲ ਆਦਿ ਵਿੱਚ ਦਰਜ ਕੀਤਾ ਗਿਆ ਹੈ।
ਸੀਪੀਆਈ-ਏਐੱਲ ਅਤੇ ਸੀਪੀਆਈ-ਆਰਐੱਲ 'ਤੇ ਆਧਾਰਿਤ ਪੁਆਇੰਟ ਟੂ ਪੁਆਇੰਟ ਰੇਟ ਮਾਰਚ, 2023 ਵਿੱਚ ਲੜੀਵਾਰ 7.01% ਅਤੇ 6.94 ਦੇ ਮੁਕਾਬਲੇ ਅਪ੍ਰੈਲ, 2023 ਵਿੱਚ 6.50% ਅਤੇ 6.52% ਅਤੇ ਪਿਛਲੇ ਸਾਲ ਇਸੇ ਮਹੀਨੇ ਦੌਰਾਨ 6.44% ਅਤੇ 6.67% ਸੀ। ਇਸੇ ਤਰ੍ਹਾਂ, ਖੁਰਾਕ ਮਹਿੰਗਾਈ ਅਪ੍ਰੈਲ, 2023 ਵਿੱਚ 6.67% ਅਤੇ 6.52% ਰਹੀ, ਜਦੋਂ ਕਿ ਮਾਰਚ, 2023 ਵਿੱਚ ਲੜੀਵਾਰ 7.12% ਅਤੇ 7.07% ਅਤੇ ਪਿਛਲੇ ਸਾਲ ਦੇ ਇਸੇ ਮਹੀਨੇ ਦੌਰਾਨ ਲੜੀਵਾਰ 5.29% ਅਤੇ 5.35% ਸੀ।
ਸਰਬ ਭਾਰਤੀ ਖਪਤਕਾਰ ਮੁੱਲ ਸੂਚਕਾਂਕ : ਖੇਤੀਬਾੜੀ ਅਤੇ ਪੇਂਡੂ ਮਜ਼ਦੂਰਾਂ
|
|
ਸਮੂਹ
|
|
ਖੇਤੀਬਾੜੀ ਮਜ਼ਦੂਰ
|
|
ਪੇਂਡੂ ਮਜ਼ਦੂਰ
|
|
|
|
ਮਾਰਚ, 2023
|
|
ਅਪ੍ਰੈਲ, 2023
|
|
ਮਾਰਚ, 2023
|
|
ਅਪ੍ਰੈਲ, 2023
|
|
ਆਮ ਸੂਚਕਾਂਕ
|
|
1175
|
|
1180
|
|
1186
|
|
1192
|
|
ਭੋਜਨ
|
|
1098
|
|
1104
|
|
1105
|
|
1111
|
|
ਪਾਨ, ਸੁਪਾਰੀ ਆਦਿ।
|
|
1996
|
|
1999
|
|
2005
|
|
2008
|
|
ਬਾਲਣ ਅਤੇ ਰੋਸ਼ਨੀ
|
|
1298
|
|
1298
|
|
1290
|
|
1290
|
|
ਕੱਪੜੇ, ਬਿਸਤਰੇ ਅਤੇ ਜੁੱਤੇ
|
|
1247
|
|
1252
|
|
1286
|
|
1292
|
|
ਫੁਟਕਲ
|
|
1251
|
|
1256
|
|
1255
|
|
1260
ਮਈ, 2023 ਦੇ ਮਹੀਨੇ ਲਈ ਸੀਪੀਆਈ-ਏਐੱਲ ਅਤੇ ਸੀਪੀਆਈ-ਆਰਐੱਲ ਜੂਨ, 2023 ਨੂੰ ਜਾਰੀ ਕੀਤਾ ਜਾਵੇਗਾ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਭੁਬਨੇਸ਼ਵਰ ਵਿੱਚ ਫੋਟੋ ਪ੍ਰਦਰਸ਼ਨੀ ਦਾ ਵਰਚੁਅਲੀ ਉਦਘਾਟਨ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 12 ਮਾਰਚ ਨੂੰ ਭਾਰਤ ਦੀ ਆਜ਼ਾਦੀ ਦੇ 75 ਸਾਲ ਪੂਰੇ ਹੋਣ ਦੇ ਮੌਕੇ ’ਤੇ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਭਾਰਤ@75 ਦੀਆਂ ਵਿਭਿੰਨ ਗਤੀਵਿਧੀਆਂ ਦਾ ਉਦਘਾਟਨ ਕੀਤਾ।
ਕੱਲ੍ਹ ਪ੍ਰਧਾਨ ਮੰਤਰੀ ਵੱਲੋਂ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਉਦਘਾਟਨ ਤੋਂ ਬਾਅਦ, ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਅੱਜ ਭੁਬਨੇਸ਼ਵਰ ਸਮੇਤ ਦੇਸ਼ ਭਰ ਵਿੱਚ ਸੱਤ ਵੱਖ-ਵੱਖ ਥਾਵਾਂ ’ਤੇ ਚਲ ਰਹੇ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਵਜੋਂ ਫੋਟੋ ਪ੍ਰਦਰਸ਼ਨੀ ਦਾ ਵਰਚੁਅਲੀ ਉਦਘਾਟਨ ਕੀਤਾ। ਇਸ ਮੌਕੇ ਸ਼੍ਰੀ ਜਾਵਡੇਕਰ ਨੇ ਕਿਹਾ ਕਿ ਸਮੁੱਚੇ ਦੇਸ਼ ਦੇ 75 ਸਥਾਨਾਂ 'ਤੇ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦਾ ਆਯੋਜਨ ਕੀਤਾ ਜਾ ਰਿਹਾ ਹੈ।
ਸ਼੍ਰੀ ਜਾਵਡੇਕਰ ਨੇ ਕਿਹਾ, “ਅੰਮ੍ਰਿਤ ਮਹੋਤਸਵ ਮਹਾਤਮਾ ਗਾਂਧੀ, ਸਰਦਾਰ ਪਟੇਲ, ਸੁਭਾਸ਼ ਚੰਦਰ ਬੋਸ, ਡਾ. ਅੰਬੇਡਕਰ, ਖੁਦੀਰਾਮ ਬੋਸ, ਭਗਤ ਸਿੰਘ, ਸੁਖਦੇਵ ਅਤੇ ਰਾਜਗੁਰੂ ਸਹਿਤ ਸਾਰੇ ਪ੍ਰਮੁੱਖ ਨੇਤਾਵਾਂ ਅਤੇ ਕ੍ਰਾਂਤੀਕਾਰੀਆਂ, ਜਿਨ੍ਹਾਂ ਨੇ ਸਾਡੀ ਆਜ਼ਾਦੀ ਪ੍ਰਾਪਤ ਕੀਤੀ ਹੈ, ਉਨ੍ਹਾਂ ਨੂੰ ਸ਼ਰਧਾਂਜਲੀ ਭੇਟ ਕਰਦਾ ਹੈ। ”
https://twitter.com/PrakashJavdekar/status/1370638886343340033
ਸ਼੍ਰੀ ਜਾਵਡੇਕਰ ਨੇ ਅੱਗੇ ਕਿਹਾ ਕਿ ਲੋਕਾਂ ਨੂੰ ਆਪਣੀਆਂ ਭਾਸ਼ਾਵਾਂ ਵਿੱਚ ਆਜ਼ਾਦੀ ਦੀ ਕਹਾਣੀ ਪ੍ਰਤੀ ਜਾਗਰੂਕ ਕਰਨਾ ਮਹੱਤਵਪੂਰਨ ਹੈ। ਕੇਂਦਰੀ ਮੰਤਰੀ ਨੇ ਕਿਹਾ, “ਆਉਣ ਵਾਲੇ ਦਿਨਾਂ ਵਿੱਚ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਬਹੁਤ ਵੱਡੇ ਪੱਧਰ 'ਤੇ ਮਨਾਇਆ ਜਾਵੇਗਾ।’’
ਪ੍ਰਦਰਸ਼ਨੀ ਦੇ ਉਦਘਾਟਨ ਤੋਂ ਬਾਅਦ ਸ਼੍ਰੀ ਜਾਵਡੇਕਰ ਨੇ ਟਵੀਟ ਕੀਤਾ, “ਦੇਸ਼ ਭਰ ਵਿੱਚ ਬੀਓਸੀ ਵੱਲੋਂ ਲਗਾਈਆਂ ਗਈਆਂ ਪ੍ਰਭਾਵੀ ਪ੍ਰਦਰਸ਼ਨੀਆਂ ਲੋਕਾਂ ਨੂੰ ਆਜ਼ਾਦੀ ਸੰਗਰਾਮ ਦੇ ਸਿਧਾਂਤਾਂ ਬਾਰੇ ਜਾਗਰੂਕ ਕਰਨਗੀਆਂ ਅਤੇ ਅਗਲੇ 25 ਸਾਲਾਂ ਲਈ ਸਾਡੇ ਮਾਰਗ ਦੀ ਕਲਪਨਾ ਕਰਨਗੀਆਂ। ਅੱਜ ਇਸ ਤਰ੍ਹਾਂ ਦੀਆਂ 7 ਪ੍ਰਦਰਸ਼ਨੀਆਂ ਦਾ ਉਦਘਾਟਨ ਕੀਤਾ ਗਿਆ। ਮੈਂ ਲੋਕਾਂ ਨੂੰ ਸੱਦਾ ਦਿੰਦਾ ਹਾਂ ਕਿ ਉਹ ਇਨ੍ਹਾਂ ਥਾਵਾਂ 'ਤੇ ਜਾਣ ਅਤੇ ਆਪਣੇ ਨਾਲ ਇਤਿਹਾਸ ਦੀਆਂ ਕੁਝ ਯਾਦਾਂ ਨੂੰ ਲੈ ਕੇ ਜਾਣ।"
ਭੁਬਨੇਸ਼ਵਰ ਦੇ ਜੈਦੇਵ ਭਵਨ ਵਿਖੇ ਆਯੋਜਿਤ ਪ੍ਰਦਰਸ਼ਨੀ ਅੱਜ ਭਾਰਤ ਸਰਕਾਰ ਦੇ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਅਧੀਨ ਰੀਜਨਲ ਆਊਟਰੀਚ ਬਿਊਰੋ  ਭੁਬਨੇਸ਼ਵਰ, ਬਿਊਰੋ ਆਵ੍ ਆਊਟਰੀਚ ਕਮਿਊਨੀਕੇਸ਼ਨਸ  ਨਾਲ ਸੰਯੁਕਤ ਤੌਰ 'ਤੇ ਸੂਚਨਾ ਅਤੇ ਲੋਕ ਸੰਪਰਕ ਵਿਭਾਗ, ਓਡੀਸ਼ਾ, ਭਾਸ਼ਾ, ਸਾਹਿਤ ਅਤੇ ਸੱਭਿਆਚਾਰ ਵਿਭਾਗ, ਓਡੀਸ਼ਾ ਸਰਕਾਰ ਨਾਲ ਆਯੋਜਿਤ ਕੀਤੀ ਜਾ ਰਹੀ ਹੈ।
ਫੋਟੋ ਪ੍ਰਦਰਸ਼ਨੀ ਵਿੱਚ 1857 ਤੋਂ ਭਾਰਤ ਦੇ ਸੁਤੰਤਰਤਾ ਸੰਗਰਾਮ ਦੀ ਕਹਾਣੀ ਦਰਸਾਈ ਗਈ ਹੈ। ਕਹਾਣੀ ਨੂੰ ਤਕਰੀਬਨ 49 ਪੈਨਲਾਂ ਰਾਹੀਂ ਦੱਸਿਆ ਗਿਆ ਹੈ ਜਿੱਥੇ ਮਹਾਤਮਾ ਗਾਂਧੀ, ਸੁਭਾਸ਼ ਚੰਦਰ ਬੋਸ, ਸਰਦਾਰ ਵੱਲਭ ਭਾਈ ਪਟੇਲ ਤੋਂ ਲੈ ਕੇ ਓਡੀਸ਼ਾ ਦੇ ਆਜ਼ਾਦੀ ਘੁਲਾਟੀਆਂ ਵੀਰ ਸੁਰੇਂਦਰ ਸਾਈ ਅਤੇ ਰਾਮਾ ਦੇਵੀ ਸਮੇਤ ਹੋਰਨਾਂ ਦੀਆਂ ਦੇਸ਼ ਦੀਆਂ ਸੁਤੰਤਰਤਾ ਸੰਗਰਾਮੀਆਂ ਦੀਆਂ ਤਸਵੀਰਾਂ ਅਤੇ ਜਾਣਕਾਰੀ ਸ਼ਾਮਲ ਹੈ, ਨੂੰ ਪੇਸ਼ ਕੀਤਾ ਗਿਆ ਹੈ। ਫੋਟੋ ਪ੍ਰਦਰਸ਼ਨੀ 16 ਮਾਰਚ ਤੱਕ ਜਾਰੀ ਰਹੇਗੀ।
ਪ੍ਰਦਰਸ਼ਨੀ ਦੇ ਉਦਘਾਟਨ ਸਮੇਂ ਸ਼੍ਰੀ ਅਖਿਲ ਕੁਮਾਰ ਮਿਸ਼ਰਾ, ਡਾਇਰੈਕਟਰ ਆਰਓਬੀ ਭੁਬਨੇਸ਼ਵਰ, ਸ਼੍ਰੀ ਸੁਬੋਧ ਕੁਮਾਰ ਆਚਾਰੀਆ ਅਤੇ ਸ਼੍ਰੀ ਸੰਜੈ ਮਿਸ਼ਰਾ, ਡਿਪਟੀ ਡਾਇਰੈਕਟ, ਸੱਭਿਆਚਾਰ ਵਿਭਾਗ, ਓਡੀਸ਼ਾ ਸਰਕਾਰ ਅਤੇ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਦੇ ਹੋਰ ਅਧਿਕਾਰੀ ਹਾਜ਼ਰ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਅਫ਼ਗ਼ਾਨਿਸਤਾਨ ਬਾਰੇ ਐੱਸਸੀਓ-ਸੀਐੱਸਟੀਓ ਆਊਟਰੀਚ ਸਮਿਟ ਵਿੱਚ ਪ੍ਰਧਾਨ ਮੰਤਰੀ ਦੀਆਂ ਟਿੱਪਣੀਆਂ 
Excellencies,
ਅਫ਼ਗ਼ਾਨਿਸਤਾਨ ਦੀ ਸਥਿਤੀ ’ਤੇ SCO ਅਤੇ CSTO ਦੇ ਦਰਮਿਆਨ ਇਸ ਵਿਸ਼ੇਸ਼ ਬੈਠਕ ਦੇ ਆਯੋਜਨ ਦੇ ਲਈ ਰਾਸ਼ਟਰਪਤੀ ਰਹਮੋਨ ਦਾ ਮੇਰੀ ਤਰਫੋਂ ਧੰਨਵਾਦ।
ਅਫ਼ਗ਼ਾਨਿਸਤਾਨ ਵਿੱਚ ਹਾਲ ਘਟਨਾਕ੍ਰਮ ਦਾ ਸਭ ਤੋਂ ਅਧਿਕ ਪ੍ਰਭਾਵ ਸਾਡੇ ਜਿਹੇ ਗੁਆਂਢੀ ਦੇਸ਼ਾਂ ਉੱਤੇ ਹੋਵੇਗਾ।
ਅਤੇ ਇਸ ਲਈ, ਇਹ ਮੁੱਦੇ’ਤੇ ਖੇਤਰੀ focus ਅਤੇ ਖੇਤਰੀ ਸਹਿਯੋਗ ਬਹੁਤ ਹੀ ਜ਼ਰੂਰੀ ਹੈ।
ਇਸ ਸੰਦਰਭ ਵਿੱਚ ਸਾਨੂੰ ਚਾਰ ਵਿਸ਼ਿਆਂ ’ਤੇ ਧਿਆਨ ਦੇਣਾ ਹੋਵੇਗਾ।
ਪਹਿਲਾ ਮੁੱਦਾ ਇਹ ਹੈ ਕਿ ਅਫ਼ਗ਼ਾਨਿਸਤਾਨ ਵਿੱਚ ਸੱਤਾ-ਪਰਿਵਰਤਨ inclusive ਨਹੀਂ ਹੈ, ਅਤੇ ਬਿਨਾ negotiation ਦੇ ਹੋਇਆ ਹੈ।
ਇਸ ਨਾਲ ਨਵੀਂ ਵਿਵਸਥਾ ਦੀ ਸਵੀਕਾਰਤਾ ’ਤੇ ਸਵਾਲ ਉੱਠਦੇ ਹਨ।
ਮਹਿਲਾਵਾਂ ਅਤੇ ਘੱਟਗਿਣਤੀਆਂ ਸਹਿਤ ਅਫ਼ਗ਼ਾਨ ਸਮਾਜ ਦੇ ਸਾਰੇ ਵਰਗਾਂ ਦੀ ਪ੍ਰਤੀਨਿੱਧਤਾ ਵੀ ਮਹੱਤਵਪੂਰਨ ਹੈ।
ਅਤੇ ਇਸ ਲਈ, ਇਹ ਜ਼ਰੂਰੀ ਹੈ ਕਿ ਨਵੀਂ ਵਿਵਸਥਾ ਦੀ ਮਾਨਤਾ ’ਤੇ ਫ਼ੈਸਲਾ Global Community ਸੋਚ ਸਮਝ ਕੇ ਅਤੇ ਸਮੂਹਿਕ ਤਰ੍ਹਾਂ ਲਵੇ।
ਇਸ ਮੁੱਦੇ ’ਤੇ ਭਾਰਤ ਸੰਯੁਕਤ ਰਾਸ਼ਟਰ ਦੀ ਕੇਂਦਰੀ ਭੂਮਿਕਾ ਦਾ ਸਮਰਥਨ ਕਰਦਾ ਹੈ।
ਦੂਸਰਾ ਵਿਸ਼ਾ ਹੈ ਕਿ, ਅਗਰ ਅਫ਼ਗ਼ਾਨਿਸਤਾਨ ਵਿੱਚ ਅਸਥਿਰਤਾ ਅਤੇ ਕੱਟੜਵਾਦ ਬਣਿਆ ਰਹੇਗਾ, ਤਾਂ ਇਸ ਨਾਲ ਪੂਰੇ ਵਿਸ਼ਵ ਵਿੱਚ ਆਤੰਕਵਾਦੀ ਅਤੇ Extremist ਵਿਚਾਰਧਾਰਾਵਾਂ ਨੂੰ ਹੁਲਾਰਾ ਮਿਲੇਗਾ।
ਹੋਰ ਉਗ੍ਰਵਾਦੀ ਸਮੂਹਾਂ ਨੂੰ ਹਿੰਸਾ ਦੇ ਮਾਧਿਅਮ ਨਾਲ ਸੱਤਾ ਪਾਉਣ ਦਾ ਪ੍ਰੋਤਸਾਹਨ ਵੀ ਮਿਲ ਸਕਦਾ ਹੈ।
ਅਸੀਂ ਸਾਰੇ ਦੇਸ਼ ਪਹਿਲਾਂ ਵੀ ਆਤੰਕਵਾਦ ਤੋਂ ਪੀੜਤ ਰਹੇ ਹਾਂ।
ਅਤੇ ਇਸ ਲਈ ਸਾਨੂੰ ਮਿਲ ਕੇ ਸੁਨਿਸ਼ਚਿਤ ਕਰਨਾ ਚਾਹੀਦਾ ਹੈ ਕਿ ਅਫ਼ਗ਼ਾਨਿਸਤਾਨ ਦੀ ਧਰਤੀ ਦਾ ਉਪਯੋਗ ਕਿਸੇ ਵੀ ਦੇਸ਼ ਵਿੱਚ ਆਤੰਕਵਾਦ ਫੈਲਾਉਣ ਦੇ ਲਈ ਨਾ ਹੋਵੇ।
SCO ਦੇ ਮੈਂਬਰ ਦੇਸ਼ਾਂ ਨੂੰ ਇਸ ਵਿਸ਼ੇ ’ਤੇ ਸਖ਼ਤ ਅਤੇ ਸਾਂਝੀਆਂ norms ਵਿਕਸਿਤ ਕਰਨੀਆਂ ਚਾਹੀਦੀਆਂ ਹਨ। ਅੱਗੇ ਚਲ ਕੇ ਇਹ norms ਗਲੋਬਲ anti-terror ਸਹਿਯੋਗ ਦੇ ਲਈ ਵੀ ਇੱਕ template ਬਣ ਸਕਦੀਆਂ ਹਨ।
ਇਹ norms ਆਤੰਕਵਾਦ ਦੇ ਪ੍ਰਤੀ zero tolerance ਦੇ ਸਿਧਾਂਤ ’ਤੇ ਅਧਾਰਿਤ ਹੋਣੀਆਂ ਚਾਹੀਦੀਆਂ ਹਨ।
ਇਨ੍ਹਾਂ ਵਿੱਚ cross-border terrorism ਅਤੇ terror financing ਜਿਹੀਆਂ ਗਤੀਵਿਧੀਆਂ ’ਤੇ ਰੋਕ ਲਗਾਉਣ ਦੇ ਲਈ ਇੱਕ Code of Conduct ਹੋਣਾ ਚਾਹੀਦਾ ਹੈ। ਅਤੇ ਇਨ੍ਹਾਂ ਦੀ enforcement ਦੀ ਪ੍ਰਣਾਲੀ ਵੀ ਹੋਣੀ ਚਾਹੀਦੀ ਹੈ।
Excellencies,
ਅਫ਼ਗ਼ਾਨਿਸਤਾਨ ਦੇ ਘਟਨਾਕ੍ਰਮ ਨਾਲ ਜੁੜਿਆ ਤੀਸਰਾ ਵਿਸ਼ਾ ਇਹ ਹੈ ਕਿ ਇਸ ਨਾਲ ਡ੍ਰਗਸ, ਅਵੈਧ ਹਥਿਆਰਾਂ ਅਤੇ human trafficking ਦਾ ਅਨਿਯੰਤ੍ਰਿਤ ਪ੍ਰਵਾਹ ਵਧ ਸਕਦਾ ਹੈ।
ਬੜੀ ਮਾਤਰਾ ਵਿੱਚ advanced weapons ਅਫ਼ਗ਼ਾਨਿਸਤਾਨ ਵਿੱਚ ਰਹਿ ਗਏ ਹਨ। ਇਨ੍ਹਾਂ ਦੇ ਕਾਰਨ ਪੂਰੇ ਖੇਤਰ ਵਿੱਚ ਅਸਥਿਰਤਾ ਦਾ ਖ਼ਤਰਾ ਬਣਿਆ ਰਹੇਗਾ।
ਇਨ੍ਹਾਂ flows ਨੂੰ monitor ਕਰਨ ਅਤੇ information sharing ਵਧਾਉਣ ਦੇ ਲਈ SCO ਦਾ RATS mechanism ਸਾਕਰਾਤਮਕ ਭੂਮਿਕਾ ਨਿਭਾ ਸਕਦਾ ਹੈ।
ਇਸ ਮਹੀਨੇ ਤੋਂ ਭਾਰਤ ਇਸ ਸੰਸਥਾ ਦੀ Council ਦੀ ਪ੍ਰਧਾਨਗੀ ਕਰ ਰਿਹਾ ਹੈ। ਇਸ ਵਿਸ਼ੇ ’ਤੇ ਅਸੀਂ ਵਿਵਹਾਰਕ ਸਹਿਯੋਗ ਦੇ ਪ੍ਰਸਤਾਵ develop ਕੀਤੇ ਹਨ।
ਚੌਥਾ ਵਿਸ਼ਾ ਅਫ਼ਗ਼ਾਨਿਸਤਾਨ ਵਿੱਚ ਗੰਭੀਰ humanitarian crisis ਦਾ ਹੈ।
Financial ਅਤੇ trade flows ਵਿੱਚ ਰੁਕਾਵਟ ਦੇ ਕਾਰਨ ਅਫ਼ਗ਼ਾਨ ਜਨਤਾ ਦੀ ਆਰਥਿਕ ਬੇਬਸੀ ਵਧਦੀ ਜਾ ਰਹੀ ਹੈ।
ਨਾਲ ਹੀ COVID ਦੀ ਚੁਣੌਤੀ ਵੀ ਉਨ੍ਹਾਂ ਦੇ ਲਈ ਤਸ਼ੱਦਦ ਦਾ ਕਾਰਨ ਹੈ।
ਵਿਕਾਸ ਅਤੇ ਮਾਨਵੀ ਸਹਾਇਤਾ ਦੇ ਲਈ ਭਾਰਤ ਬਹੁਤ ਵਰ੍ਹਿਆਂ ਤੋਂ ਅਫ਼ਗ਼ਾਨਿਸਤਾਨ ਦਾ ਭਰੋਸੇਯੋਗ partner ਰਿਹਾ ਹੈ।
Infrastructure ਤੋਂ ਲੈ ਕੇ ਸਿੱਖਿਆ, ਸਿਹਤ ਅਤੇ capacity building ਤੱਕ ਹਰ sector ਵਿੱਚ, ਅਤੇ ਅਫ਼ਗ਼ਾਨਿਸਤਾਨ ਦੇ ਹਰ ਹਿੱਸੇ ਵਿੱਚ, ਅਸੀਂ ਆਪਣਾ ਯੋਗਦਾਨ ਦਿੱਤਾ ਹੈ।
ਅੱਜ ਵੀ ਅਸੀਂ ਆਪਣੇ ਅਫ਼ਗ਼ਾਨ ਮਿੱਤਰਾਂ ਤੱਕ ਖੁਰਾਕ ਸਮੱਗਰੀ, ਦਵਾਈਆਂ ਆਦਿ ਪਹੁੰਚਾਉਣ ਦੇ ਲਈ ਇਛੁੱਕ ਹਾਂ।
ਸਾਨੂੰ ਸਭ ਨੂੰ ਮਿਲ ਕੇ ਇਹ ਸੁਨਿਸ਼ਚਿਤ ਕਰਨਾ ਚਾਹੀਦਾ ਹੈ ਕਿ ਅਫ਼ਗ਼ਾਨਿਸਤਾਨ ਤੱਕ ਮਾਨਵੀ ਸਹਾਇਤਾ ਨਿਰਵਿਘਨ ਤਰੀਕੇ ਨਾਲ ਪਹੁੰਚ ਸਕੇ।
Excellencies,
ਅਫ਼ਗ਼ਾਨ ਅਤੇ ਭਾਰਤੀ ਲੋਕਾਂ ਦੇ ਦਰਮਿਆਨ ਸਦੀਆਂ ਤੋਂ ਇੱਕ ਵਿਸ਼ੇਸ਼ ਸਬੰਧ ਰਿਹਾ ਹੈ।
ਅਫ਼ਗ਼ਾਨ ਸਮਾਜ ਦੀ ਸਹਾਇਤਾ ਦੇ ਲਈ ਹਰ ਖੇਤਰੀ ਜਾਂ ਆਲਮੀ ਪਹਿਲ ਨੂੰ ਭਾਰਤ ਦਾ ਪੂਰਨ ਸਹਿਯੋਗ ਰਹੇਗਾ।
ਬਹੁਤ-ਬਹੁਤ ਧੰਨਵਾਦ।
ਵਣਜ ਤੇ ਉਦਯੋਗ ਮੰਤਰਾਲਾ
ਆਰਥਿਕ ਅਤੇ ਵਪਾਰਿਕ ਮੁੱਦਿਆਂ ਤੇ ਬਰਿਕਸ ਸੰਪਰਕ ਸਮੂਹ ਦੀ ਪਹਿਲੀ ਬੈਠਕ ਦਾ ਆਯੋਜਨ
ਆਰਥਿਕ ਅਤੇ ਵਪਾਰਿਕ ਮੁੱਦਿਆਂ ਤੇ ਬਰਿਕਸ ਸੰਪਰਕ ਸਮੂਹ ਨੇ ਭਾਰਤ ਦੀ ਅਗਵਾਈ ਵਿੱਚ 9 ਤੋਂ 11 ਮਾਰਚ, 2021 ਤੱਕ ਪਹਿਲੀ ਬੈਠਕ ਦਾ ਆਯੋਜਨ ਕੀਤਾ ਹੈ। ਇਸ ਸਾਲ ਬਰਿਕਸ ਦੀ ਥੀਮ ਹੈ– ਬਰਿਕਸ @ 15 : ਲਗਾਤਾਰ, ਸਮਗਰਤਾ ਅਤੇ ਸਹਿਮਤੀ ਲਈ ਬਰਿਕਸ ਦੇਸ਼ਾਂ ਵਿੱਚ ਸਹਿਯੋਗ।
ਭਾਰਤ ਨੇ 2021 ਵਿੱਚ ਆਪਣੀ ਅਗਵਾਈ ਵਿੱਚ ਬਰਿਕਸ ਸੀ.ਜੀ.ਈ.ਟੀ.ਆਈ. 2021 ਲਈ ਆਯੋਜਿਤ ਕੀਤੇ ਜਾਣ ਵਾਲੇ ਪ੍ਰੋਗਰਾਮਾਂ ਬਾਰੇ ਜਾਣਕਾਰੀ ਦਿੱਤੀ ਅਤੇ ਇਸ ਸੰਬੰਧ ਵਿੱਚ ਰੂਪ ਰੇਖਾ ਪੇਸ਼ ਕੀਤੀ, ਜਿਸ ਵਿੱਚ ਸੇਵਾ ਡਾਟਾ ਅਤੇ ਬਰਿਕਸ ਵਾਪਾਰ ਮੇਲਿਆਂ ਉੱਤੇ ਐਮ.ਐਸ.ਐਮ.ਈ. ਗੋਲਮੇਜ ਸੰਮੇਲਨ ਅਤੇ ਹੋਰ ਪ੍ਰੋਗਰਾਮਾਂ ਦਾ ਬਿਓਰਾ ਹੈ। ਇਸਦੇ ਬਾਅਦ ਹੋਰ ਪ੍ਰਸਤੁਤੀਆ ਦਿੱਤੀਆਂ ਗਈਆਂ, ਜਿੰਨ੍ਹਾਂ ਨੂੰ ਭਾਰਤ ਸਰਕਾਰ ਦੇ ਵੱਖ—ਵੱਖ ਵਿਭਾਗਾਂ ਵਲੋਂ ਤਿਆਰ ਕੀਤਾ ਗਿਆ ਸੀ। ਪ੍ਰਸਤਾਵਿਤ ਪ੍ਰਸਤੁਤਿਆਂ ਹੇਠ ਲਿਖੇ ਵਿਸ਼ਿਆ ਤੇ ਹਨ–
 ਰੂਸ ਦੀ ਅਗਵਾਈ ਵਿੱਚ 2020 ਵਿੱਚ ਪ੍ਰਵਾਨਤ “ਬਰਿਕਸ ਆਰਥਕ ਸਾਂਝੇਦਾਰੀ ਰਣਨੀਤੀ 2025 ਲਈ ਦਸਤਾਵੇਜ ਆਧਾਰਿਤ ਸਬੰਧੀ ਕਾਰਜ ਯੋਜਨਾ  ਬਹੁਪੱਖੀ ਵਪਾਰ ਪ੍ਰਣਾਲੀ ‘ਤੇ ਬਰਿਕਸ ਸਹਿਯੋਗ, ਜਿਸ ‘ਚ ਵਿਸ਼ਵ ਵਪਾਰ ਸੰਗਠਨ ਵਿੱਚ ਟ੍ਰਿਪਸ ਰਿਆਇਤ ਪ੍ਰਸਤਾਵ ਸ਼ਾਮਿਲ ਹੈ  ਈ— ਕਾਮਰਸ ਦੇ ਖੇਤਰ ਵਿੱਚ ਉਪਭੋਗਤਾ ਹਿਫਾਜ਼ਤ ਲਈ ਰੂਪ ਰੇਖਾ  ਗੈਰ—ਸ਼ੁਲਕ ਉਪਾਅ  ਪ੍ਰਸਤਾਵ ਪ੍ਰਕ੍ਰਿਆ  ਸਵੱਛਤਾ ਅਤੇ ਫਾਇਟ —ਸੈਨੇਟਰੀ  ਕਾਰਜ ਪ੍ਰਣਾਲੀ  ਆਨੁਵਾਂਸ਼ਿਕ ਸੰਸਾਧਨਾਂ ਅਤੇ ਪਰੰਪਰਿਕ ਗਿਆਨ ਦੀ ਸੁਰੱਖਿਆ ਲਈ ਸਹਿਯੋਗਾਤਮਕ ਢਾਂਚਾ  ਪੇਸ਼ੇਵਰ ਸੇਵਾਵਾਂ ਵਿੱਚ ਸਹਿਯੋਗ ਲਈ ਬਰਿਕਸ ਫਰੇਮਵਰਕ। ਇਸ ਪ੍ਰਾਜੈਕਟਾਂ ਦੇ ਬਾਅਦ ਵਿਸਤ੍ਰਤ ਪ੍ਰਕ੍ਰਿਆ ਇਜਲਾਸਾਂ ਦਾ ਪ੍ਰਬੰਧ ਵੀ ਕੀਤਾ ਗਿਆ।
ਬਰਿਕਸ ਦੇ ਸਾਂਝੇਦਾਰ ਦੇਸ਼ਾਂ ਨੇ ਭਾਰਤ ਵਲੋਂ ਨਿਯੋਜਿਤ ਗਤੀਵਿਧੀਆਂ ਦੀ ਸ਼ਲਾਘਾ ਕੀਤੀ, ਜੋ ਮੌਜੂਦਾ ਸਮੇਂ ਵਿੱਚ ਕਾਫ਼ੀ ਢੁਕਵਾਂ ਹੈ ਅਤੇ ਇਸ ਦੇਸ਼ਾਂ ਨੇ ਭਾਰਤ ਵਲੋਂ ਸੁਝਾਏ ਗਏ ਵੱਖ—ਵੱਖ ਪ੍ਰਸਤਾਵਾਂ ਤੇ ਮਿਲਕੇ ਕੰਮ ਕਰਨ ਦਾ ਸਮਰਥਨ ਕੀਤਾ ਹੈ। ਹੁਣ ਤੋਂ ਲੈ ਕੇ ਸਿਤੰਬਰ, 2021 ਤੱਕ ਅੰਤਰ—ਸਕਰਾਤਮਕ ਸਲਾਹ ਮਸ਼ਵਰਾ ਕੀਤਾ ਜਾਵੇਗਾ ਤਾਂਕਿ ਬਰਿਕਸ ਦੇਸ਼ਾਂ ਦੇ ਵਿੱਚ ਆਮ ਸਹਿਮਤੀ ਬਣਾਈ ਜਾ ਸਕੇ। ਸੀ.ਜੀ.ਈ.ਟੀ.ਆਈ. ਦੇ ਨਾਲ ਕੰਮ ਕਰਨ ਵਾਲੇ ਸੰਬੰਧਤ ਬਰਿਕਸ ਅਧਿਕਾਰੀ ਜੂਨ, 2021 ਵਿੱਚ ਨਿਰਧਾਰਤ 27ਵੀਂ ਆਧਿਕਾਰਿਕ ਪੱਧਰ ਦੀ ਸੀ.ਜੀ.ਈ.ਟੀ.ਆਈ. ਬੈਠਕ ਲਈ ਮਿਲਕੇ ਕੰਮ ਕਰਨਗੇ।
ਵਾਈਬੀ/ਐਸਐਸ
(Visitor Counter : 148
ਪ੍ਰਧਾਨ ਮੰਤਰੀ ਦਫਤਰ
ਬੈਂਕਾਕ ਵਿਖੇ ਪ੍ਰਧਾਨ ਮੰਤਰੀ ਦੇ 16ਵੇਂ ਭਾਰਤ - ਆਸੀਆਨ ਸਿਖਰ ਸੰਮੇਲਨ ਸਮੇਂ ਉਦਘਾਟਨੀ ਬਿਆਨ ਦਾ ਮੂਲ – ਪਾਠ
ਯੋਰ ਐਕਸੇਲੈਂਸੀ ਪ੍ਰਧਾਨ ਮੰਤਰੀ ਪ੍ਰਯੁਤ ਚਾਨ – ਓ - ਚਾ,
ਐਕਸੇਲੈਂਸੀਜ਼,
ਯੋਰ ਮੈਜੇਸਟੀ,
ਮੈਨੂੰ ਭਾਰਤ - ਆਸੀਆਨ ਸਮਿਟ ਫਾਰਮੇਟ ਵਿੱਚ ਇੱਕ ਵਾਰ ਫਿਰ ਤੁਹਾਡੇ ਨਾਲ ਮੁਲਾਕਾਤ ਕਰਕੇ ਪ੍ਰਸੰਨਤਾ ਹੋ ਰਹੀ ਹੈ । ਮੈਂ ਥਾਈਲੈਂਡ ਦਾ ਉਤਕ੍ਰਿਸ਼ਟ ਵਿਵਸਥਾ, ਅਤੇ ਉੱਚਕੋਟੀ ਦੀ ਪ੍ਰਾਹੁਣਚਾਰੀ ਲਈ ਧੰਨਵਾਦ ਕਰਦਾ ਹਾਂ। ਮੈਂ ਵੀਅਤਨਾਮ ਨੂੰ ਵੀ ਅਗਲੇ ਸਾਲ ਆਸੀਆਨ ਅਤੇ ਈਸਟ ਏਸ਼ੀਆ ਸਮਿਟ ਦੀ ਪ੍ਰਧਾਨਗੀ ਲਈ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਐਕਸੇਲੈਂਸੀਜ਼ ,
ਮੈਂ ਭਾਰਤ ਅਤੇ ਆਸੀਆਨ ਦਰਮਿਆਨ ਇੰਡੋ - ਪੈਸੀਫ਼ਿਕ ਆਊਟਲੁਕ ਦੇ ਆਪਸੀ ਤਾਲਮੇਲ ਦਾ ਸੁਆਗਤ ਕਰਦਾ ਹਾਂ। ਭਾਰਤ ਦੀ Act East Policy ਸਾਡੇ Indo - Pacific vision ਦਾ ਇੱਕ ਮਹੱਤਵਪੂਰਨ ਹਿੱਸਾ ਹੈ । ASEAN ਸਾਡੀ Act East Policy ਦਾ ਮਰਮ ਹੈ ਅਤੇ ਸਦਾ ਰਹੇਗਾ। ਇੰਟੀਗ੍ਰੇਟਿਡ, ਸੰਗਠਿਤ ਅਤੇ ਆਰਥਿਕ ਰੂਪ ਨਾਲ ਵਿਕਾਸਸ਼ੀਲ ASEAN ਭਾਰਤ ਦੇ ਬੁਨਿਆਦੀ ਹਿਤ ਵਿੱਚ ਹੈ । ਅਸੀਂ ਹੋਰ ਮਜ਼ਬੂਤ surface , maritime ਅਤੇ air - connectivity ਅਤੇ digital - link ਨਾਲ ਆਪਣੀ ਸਾਂਝੇਦਾਰੀ ਨੂੰ ਹੋਰ ਵਧਾਉਣ ਲਈ ਪ੍ਰਤੀਬੱਧ ਹਾਂ । Physical ਅਤੇ digital connectivity ਲਈ $ 1 billion ਦੀ line of credit ਉਪਯੋਗੀ ਹੋਵੇਗੀ । ਸਾਡਾ ਇਰਾਦਾ ਅਧਿਐਨ, ਖੋਜ, ਵਪਾਰ ਅਤੇ ਟੂਰਿਜ਼ਮ ਲਈ ਲੋਕਾਂ ਦੇ ਆਵਾਗਮਨ ਨੂੰ ਬਹੁਤ ਵਧਾਉਣ ਦਾ ਹੈ।
ਇਸ ਟੀਚੇ ਨੂੰ ਪ੍ਰਾਪਤ ਕਰਨ ਲਈ ਭਾਰਤ ASEAN ਦੇ ਨਾਲ ਆਪਸੀ ਹਿਤਾਂ ਦੇ ਖੇਤਰ ਵਿੱਚ ਸਾਂਝੇਦਾਰੀ ਵਧਾਉਣ ਲਈ ਤਿਆਰ ਹੈ। ਪਿਛਲੇ ਸਾਲ Commemorative Summit ਅਤੇ Singapore ਵਿੱਚ Informal Summit ਵਿੱਚ ਲਏ ਗਏ ਫ਼ੈਸਲਿਆਂ ਨੂੰ ਲਾਗੂ ਕਰਨ ਨਾਲ ਸਾਡੇ ਦਰਮਿਆਨ ਹੋਰ ਗਹਿਰਾਈ ਆਈ ਹੈ। ਖੇਤੀਬਾੜੀ, ਵਿਗਿਆਨ, ਰਿਸਰਚ, ICT ਅਤੇ ਇੰਜੀਨੀਅਰਿੰਗ ਜਿਹੇ ਖੇਤਰਾਂ ਵਿੱਚ capacity building ਅਤੇ ਪਾਰਟਨਰਸ਼ਿਪ ਨੂੰ ਹੋਰ ਵਧਾਉਣ ਲਈ ਅਸੀਂ ਤਿਆਰ ਹਾਂ । ਮੈਂ ਹਾਲ ਹੀ ਵਿੱਚ ASEAN - India FTA ਦੀ ਸਮੀਖਿਆ ਦੇ ਫ਼ੈਸਲਾ ਦਾ ਸੁਆਗਤ ਕਰਦਾ ਹਾਂ । ਇਸ ਨਾਲ ਸਾਡੇ ਆਰਥਿਕ ਸਬੰਧ ਨਾ ਸਿਰਫ਼ ਹੋਰ ਮਜ਼ਬੂਤ ਬਣਨਗੇ ਬਲਕਿ ਸਾਡਾ ਵਪਾਰ ਵੀ ਹੋਰ balanced ਹੋਵੇਗਾ । ਮੇਰੀਟਾਈਮ ਸੁਰੱਖਿਆ , ਬਲੂ ਇਕੌਨਮੀ ਅਤੇ ਮਾਨਵੀ ਸਹਾਇਤਾ ਦੇ ਖੇਤਰਾਂ ਵਿੱਚ ਵੀ ਆਪਣੀ ਸਾਂਝੇਦਾਰੀ ਨੂੰ ਅਸੀਂ ਮਜ਼ਬੂਤ ਬਣਾਉਣਾ ਚਾਹੁੰਦੇ ਹਨ । ਯੋਰ ਐਕਸੇਲੈਂਸੀਜ਼ ਦੇ ਵਿਚਾਰਾਂ ਨੂੰ ਸੁਣਨ ਦੇ ਬਾਅਦ ਮੈਂ ਕੁਝ ਪਹਿਲੂਆਂ ਉੱਤੇ ਵਿਸਤਾਰ ਨਾਲ ਗੱਲ ਕਰਨਾ ਚਾਹਾਂਗਾ। ਮੈਂ ਫਿਰ ਇੱਕ ਵਾਰ ਥਾਈਲੈਂਡ ਦਾ ਅਤੇ ਆਪ ਸਭ ਦਾ ਹਿਰਦੇ ਤੋਂ ਬਹੁਤ - ਬਹੁਤ ਆਭਾਰ ਵਿਅਕਤ ਕਰਦਾ ਹਾਂ ।
ਬਿਜਲੀ ਮੰਤਰਾਲਾ
ਐੱਸਜੇਵੀਐੱਨ ਨੇ ਬਿਹਾਰ ਨੇ ਬਕਸਰ ਥਰਮਲ ਪਾਵਰ ਪਲਾਂਟ ਵਿੱਚ 1320 ਮੈਗਾਵਾਟ ਵਾਲੀ ਦੂਸਰੀ ਯੂਨਿਟ ਵਿੱਚ ਕੰਮ ਸ਼ੁਰੂ ਕੀਤਾ
ਐੱਸਜੇਵੀਐੱਨ ਨੇ ਸੀਐੱਮਡੀ, ਸ਼੍ਰੀ ਐੱਨ ਐੱਲ ਸ਼ਰਮਾ ਨੇ 1320 ਮੈਗਾਵਾਟ  ਵਾਲੇ ਬਕਸਰ ਥਰਮਲ ਪਾਵਰ ਪਲਾਂਟ ਦੀ ਦੂਸਰੀ ਇਕਾਈ ਦੇ ਕਾਰਜਾਂ ਦਾ ਵਰਚੁਅਲ ਤੌਰ ‘ਤੇ ਉਦਘਾਟਨ ਕੀਤਾ।
ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੁਆਰਾ 1320 ਮੈਗਾਵਾਟ ਵਾਲੇ ਬਕਸਰ ਥਰਮਲ ਪਾਵਰ ਪਲਾਂਟ ਦਾ ਨੀਂਹ ਪੱਥਰ 9 ਮਾਰਚ 2019 ਨੂੰ ਕੀਤਾ ਗਿਆ ਸੀ। ਸ਼੍ਰੀ ਸ਼ਰਮਾ ਦੇ ਦੱਸਿਆ ਕਿ ਕੇਂਦਰੀ ਬਿਜਲੀ ਅਤੇ ਐੱਨਆਰਈ ਮੰਤਰੀ, ਸ਼੍ਰੀ ਆਰ ਕੇ ਸਿੰਘ ਦੁਆਰਾ ਪ੍ਰੋਜੈਕਟ ਦੀ ਪ੍ਰਗਤੀ ਦੀ ਲਗਾਤਾਰ ਨਿਗਰਾਨੀ ਕੀਤੀ ਜਾ ਰਹੀ ਹੈ। ਉਨ੍ਹਾਂ ਨੇ ਸਾਰੇ ਹਿਤਧਾਰਕਾਂ ਨੂੰ ਉਤਸ਼ਾਹਿਤ ਕੀਤਾ ਕਿ ਇਹ ਨਿਰਧਾਰਿਤ ਸਮੇਂ ਸੀਮਾ ਤੋਂ ਪਹਿਲਾਂ ਹੀ ਇਸ ਪ੍ਰੋਜੈਕਟ ਨੂੰ ਸ਼ੁਰੂ ਕਰਨ ਦੀ ਦਿਸ਼ਾ ਵਿੱਚ ਆਪਣੇ ਉਤਸ਼ਾਹ ਨਾਲ ਪ੍ਰਯਤਨ ਨੂੰ ਜਾਰੀ ਰੱਖਣ।
ਇਸ ਪ੍ਰੋਜੈਕਟ ਵਿੱਚ ਦੋ ਇਕਾਈਆਂ ਹਨ ਅਤੇ ਪਹਿਲੀ ਇਕਾਈ ਨਾਲ ਸੰਬੰਧਿਤ 50 ਪ੍ਰਤੀਸ਼ਤ ਤੋਂ ਜ਼ਿਆਦਾ ਕਾਰਜ ਨੂੰ ਪਹਿਲਾਂ ਹੀ ਪੂਰਾ ਕੀਤਾ ਜਾ ਚੁੱਕਿਆ ਹੈ। 1320 ਮੈਗਾਵਾਟ ਵਾਲਾ ਬਕਸਰ ਥਰਮਲ ਪਾਵਰ ਪਲਾਂਟ, ਜੋ ਕਿ ਅਲਟ੍ਰਾ ਸੁਪਰ ਕ੍ਰਿਟਿਕਲ ਟੈਕਨੋਲੋਜੀ ਵਾਲਾ ਪਲਾਂਟ ਹੈ, ਐੱਸਜੇਵੀਐੱਨ ਥਰਮਲ ਪ੍ਰਾਈਵੇਟ ਲਿਮਿਟੇਡ  ਦੁਆਰਾ ਵਿਕਸਿਤ ਕੀਤਾ ਜਾ ਰਿਹਾ ਹੈ। ਇਸ ਪਲਾਂਟ ਵਿੱਚ ਲਗਭਗ 11,000 ਕਰੋੜ ਰੁਪਏ ਦਾ ਨਿਵੇਸ਼ ਕੀਤਾ ਗਿਆ ਹੈ। ਇਸ ਪਲਾਂਟ ਦੇ ਸ਼ੁਰੂ ਹੋਣ ‘ਤੇ 9828 ਮਿਲੀਅਨ ਯੂਨਿਟ ਬਿਜਲੀ ਦਾ ਉਤਪਾਦਨ ਹੋਵੇਗਾ। ਉਨ੍ਹਾਂ ਨੇ ਪ੍ਰਧਾਨ ਮੰਤਰੀ ਦੁਆਰਾ ਨਿਰਧਾਰਿਤ ਕੀਤੇ ਗਏ “24X7 ਪਾਵਰ ਫੋਰ ਔਲ” ਦੇ ਟੀਚੇ ਦੀ ਪ੍ਰਾਪਤੀ ਦੀ ਦਿਸ਼ਾ ਵਿੱਚ ਯੋਗਦਾਨ ਕਰਨ ‘ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਕਿਹਾ ਕਿ ਪਲਾਂਟ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਿਲ ਹਰੇਕ ਵਿਅਕਤੀ ਨੂੰ ਜੂਨ 2023 ਤੱਕ ਪਲਾਂਟ ਦੀ ਪਹਿਲੀ ਇਕਾਈ ਅਤੇ ਜਨਵਰੀ 2024 ਤੱਕ ਦੂਸਰੀ ਇਕਾਈ ਨੂੰ ਸ਼ੁਰੂ ਕਰਨ ਦੀ ਦਿਸ਼ਾ ਵਿੱਚ ਇਕੱਠੇ ਮਿਲ ਕੇ ਲਗਾਤਾਰ ਕੰਮ ਕਰਨ ਦੀ ਜ਼ਰੂਰਤ ਹੈ।
ਵਰਤਮਾਨ ਸਮੇਂ ਵਿੱਚ ਐੱਸਜੇਵੀਐੱਨ ਦੀ ਸਥਾਪਿਤ ਸਮਰੱਥਾ 2016.51 ਮੈਗਾਵਾਟ ਹੈ ਅਤੇ ਇਸ ਦੀ ਸਮਰੱਥਾ 11000 ਮੈਗਾਵਾਟ ਤੋਂ ਜ਼ਿਆਦਾ ਹੈ ਅਤੇ 2023 ਤੱਕ 5000 ਮੈਗਾਵਾਟ, 2030 ਤੱਕ 12000 ਮੈਗਾਵਾਟ ਅਤੇ 2040 ਤੱਕ 25000 ਮੈਗਾਵਾਟ ਉਤਪਾਦਨ ਕਰਨ ਦਾ ਟੀਚਾ ਨਿਰਧਾਰਿਤ ਕੀਤਾ ਗਿਆ ਹੈ। ਐੱਸਜੇਵੀਐੱਨ ਦੇ ਬਿਜਲੀ ਉਤਪਾਦਨ ਸਮਰੱਥਾ ਵਿਭਿੰਨ ਖੇਤਰਾਂ ਵਿੱਚ ਹੈ ਜਿਸ ਵਿੱਚ ਜਲ, ਪਵਨ, ਸੌਰ ਅਤੇ ਥਰਮਲ ਸ਼ਾਮਿਲ ਹਨ। ਕੰਪਨੀ ਦੀ ਮੌਜੂਦਗੀ ਐਨਰਜੀ ਟ੍ਰਾਂਸਮਿਸ਼ਨ ਦੇ ਖੇਤਰ ਵਿੱਚ ਵੀ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼ਿਵਸ਼ਾਹੀਰ ਬਾਬਾਸਾਹੇਬ ਪੁਰੰਦਰੇ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਲੇਖਕ, ਇਤਿਹਾਸਕਾਰ ਅਤੇ ਰੰਗਮੰਚ ਦੀ ਸ਼ਖ਼ਸੀਅਤ ਸ਼ਿਵਸ਼ਾਹੀਰ ਬਾਬਾਸਾਹੇਬ ਪੁਰੰਦਰੇ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ। ਉਨ੍ਹਾਂ ਨੇ ਆਉਣ ਵਾਲੀਆਂ ਪੀੜ੍ਹੀਆਂ ਨੂੰ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨਾਲ ਜੋੜਨ ਵਿੱਚ ਸ਼ਿਵਸ਼ਾਹੀਰ ਬਾਬਾਸਾਹੇਬ ਪੁਰੰਦਰੇ ਦੇ ਯੋਗਦਾਨ ਨੂੰ ਯਾਦ ਕੀਤਾ। ਸ਼੍ਰੀ ਮੋਦੀ ਨੇ ਉਸ ਸਮੇਂ ਦਾ ਆਪਣਾ ਭਾਸ਼ਣ ਵੀ ਪੋਸਟ ਕੀਤਾ, ਜਦੋਂ ਉਨ੍ਹਾਂ ਨੇ ਕੁਝ ਮਹੀਨੇ ਪਹਿਲਾਂ ਉਨ੍ਹਾਂ ਦੇ ਸ਼ਤਾਬਦੀ ਸਾਲ ਦੇ ਪ੍ਰੋਗਰਾਮ ਨੂੰ ਸੰਬੋਧਨ ਕੀਤਾ ਸੀ।
ਟਵੀਟਾਂ ਦੀ ਇੱਕ ਲੜੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
“ਮੈਂ ਆਪਣਾ ਦਰਦ ਸ਼ਬਦਾਂ ਵਿੱਚ ਵਿਅਕਤ ਨਹੀਂ ਕਰ ਸਕਦਾ। ਸ਼ਿਵਸ਼ਾਹੀਰ ਬਾਬਾਸਾਹੇਬ ਪੁਰੰਦਰੇ ਦੇ ਅਕਾਲ ਚਲਾਣੇ ਨਾਲ ਇਤਿਹਾਸ ਅਤੇ ਸੱਭਿਆਚਾਰ ਦੇ ਖੇਤਰ ਵਿੱਚ ਇੱਕ ਬੜਾ ਖਲਾਅ ਪੈਦਾ ਹੋ ਗਿਆ ਹੈ। ਉਨ੍ਹਾਂ ਦੇ ਯੋਗਦਾਨ ਦੇ ਲਈ ਧੰਨਵਾਦ, ਜਿਸ ਦੀ ਵਜ੍ਹਾ ਨਾਲ ਆਉਣ ਵਾਲੀਆਂ ਪੀੜ੍ਹੀਆਂ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨਾਲ ਜੁੜਨਗੀਆਂ। ਉਨ੍ਹਾਂ ਦੇ ਹੋਰ ਯੋਗਦਾਨਾਂ ਨੂੰ ਵੀ ਯਾਦ ਕੀਤਾ ਜਾਵੇਗਾ।
ਸ਼ਿਵਸ਼ਾਹੀਰ ਬਾਬਾਸਾਹੇਬ ਪੁਰੰਦਰੇ ਚਤੁਰ, ਬੁੱਧੀਮਾਨ ਸਨ ਅਤੇ ਭਾਰਤੀ ਇਤਿਹਾਸ ਦਾ ਸਮ੍ਰਿੱਧ ਗਿਆਨ ਰੱਖਦੇ ਸਨ। ਵਰ੍ਹਿਆਂ ਤੋਂ ਮੈਨੂੰ ਉਨ੍ਹਾਂ ਦੇ ਨਾਲ ਬਹੁਤ ਨੇੜਿਓਂ ਗੱਲਬਾਤ ਕਰਨ ਦਾ ਗੌਰਵ ਮਿਲਿਆ ਹੈ। ਕੁਝ ਮਹੀਨੇ ਪਹਿਲਾਂ ਮੈਂ ਉਨ੍ਹਾਂ ਦੇ ਸ਼ਤਾਬਦੀ ਵਰ੍ਹੇ ਦੇ ਪ੍ਰੋਗਰਾਮ ਨੂੰ ਸੰਬੋਧਨ ਕੀਤਾ ਸੀ।
ਸ਼ਿਵਸ਼ਾਹੀਰ ਬਾਬਾਸਾਹੇਬ ਪੁਰੰਦਰੇ ਆਪਣੇ ਵਿਆਪਕ ਕਾਰਜਾਂ ਦੇ ਕਾਰਨ ਜੀਵਿਤ ਰਹਿਣਗੇ। ਇਸ ਦੁਖ ਦੀ ਘੜੀ ਵਿੱਚ ਮੇਰੀਆਂ ਸੰਵੇਦਨਾਵਾਂ ਉਨ੍ਹਾਂ ਦੇ ਪਰਿਵਾਰ ਅਤੇ ਅਣਗਿਣਤ ਪ੍ਰਸ਼ੰਸਕਾਂ ਦੇ ਨਾਲ ਹਨ। ਓਮ ਸ਼ਾਂਤੀ।”
https://twitter.com/narendramodi/status/1460080014800609280
https://twitter.com/narendramodi/status/1460079828107993091
https://twitter.com/narendramodi/status/1460079358748631040
ਰੱਖਿਆ ਮੰਤਰਾਲਾ
ਆਤਮ-ਨਿਰਭਰ ਭਾਰਤ: ਰੱਖਿਆ ਮੰਤਰਾਲੇ ਨੇ ਮੱਧ ਸ਼ਕਤੀ ਰਡਾਰ ‘ਅਰੁਧਰਾ’ ਅਤੇ 129 ਡੀਆਰ- 118 ਰਡਾਰ ਚੇਤਾਵਨੀ ਪ੍ਰਤਿਕਿਰਿਆਵਾਂ ਦੇ ਲਈ ਬੀਈਐੱਲ ਦੇ ਨਾਲ 3,700 ਕਰੋੜ ਰੁਪਏ ਦੇ ਇਕਰਾਰਨਾਮੇ ’ਤੇ ਦਸਤਖਤ ਕੀਤੇ ਗਏ ਹਨ।
ਰੱਖਿਆ ਮੰਤਰਾਲੇ ਨੇ 23 ਮਾਰਚ, 2023 ਨੂੰ ਭਾਰਤੀ ਹਵਾਈ ਸੈਨਾ ਦੀ ਸੰਚਾਲਨ ਸਮਰੱਥਾਵਾਂ ਵਿੱਚ ਵਾਧੇ ਦੇ ਲਈ ਭਾਰਤ ਇਲੈਕਟ੍ਰੌਨਿਕਸ ਲਿਮਟਿਡ  ਦੇ ਨਾਲ 3,700 ਕਰੋੜ ਰੁਪਏ ਤੋਂ ਵੱਧ ਦੇ ਦੋ-ਵੱਖ-ਵੱਖ ਇਕਰਾਰਨਾਮਿਆਂ ’ਤੇ ਦਸਤਖਤ ਕੀਤੇ। ਇਨ੍ਹਾਂ ਵਿੱਚ ਪਹਿਲਾ ਇਕਰਾਰ 2,800 ਕਰੋੜ ਰੁਪਏ ਤੋਂ ਜ਼ਿਆਦਾ ਦਾ ਹੈ, ਜੋ ਭਾਰਤੀ ਵਾਯੂ ਸੈਨਾ ਦੇ ਲਈ ਮੱਧਮ ਸ਼ਕਤੀ ਰਡਾਰ  ‘ਅਰੁਧਰਾ’ਦੀ ਸਪਲਾਈ ਨਾਲ ਸਬੰਧਿਤ ਹੈ। ਉੱਥੇ ਹੀ, ਦੂਜਾ ਇਕਰਾਰ ਲਗਭਗ 950 ਕਰੋੜ ਰੁਪਏ ਦਾ ਹੈ, ਜੋ 129 ਡੀਆਰ-18 ਰਡਾਰ ਚੇਤਾਵਨੀ ਪ੍ਰਾਪਤਕਰਤਾ  ਨਾਲ ਸਬੰਧਿਤ ਹੈ। ਇਨ੍ਹਾਂ ਦੋਵੇਂ ਪ੍ਰੋਜੈਕਟ ਖਰੀਦਦਾਰੀ {ਭਾਰਤੀ –ਆਈਡੀਐੱਮਐੱਮ  ਸ਼੍ਰੇਣੀ ਦੇ ਤਹਿਤ ਹੈ। ਇਹ ਲਾਜ਼ਮੀ ਤੌਰ ’ਤੇ ‘ਆਤਮਨਿਰਭਰ ਭਾਰਤ’ ਦੀ ਭਾਵਨਾ ਦੇ ਪ੍ਰਤੀਕ ਹਨ ਅਤੇ ਦੇਸ਼ ਨੂੰ ਰੱਖਿਆ ਨਿਰਮਾਣ ਵਿੱਚ ਆਤਮ-ਨਿਰਭਰਤਾ ਦੀ ਸੋਚ ਨੂੰ ਸਾਕਾਰ ਕਰਨ ਵਿੱਚ ਸਹਾਇਤਾ ਕਰਨਗੇ।
ਐੱਮਪੀਏਆਰ 
ਰੱਖਿਆ ਖੋਜ ਅਤੇ ਵਿਕਾਸ ਸੰਗਠਨ  ਨੇ ਇਸ ਰਡਾਰ ਨੂੰ ਸਵਦੇਸ਼ੀ ਰੂਪ ਨਾਲ ਡਿਜ਼ਾਈਨ ਅਤੇ ਵਿਕਸਿਤ ਕੀਤਾ ਹੈ ਅਤੇ ਇਸਦਾ ਨਿਰਮਾਣ ਬੀਈਐੱਲ ਕਰੇਗੀ। ਪਹਿਲਾਂ ਹੀ ਇਸਦਾ ਸਫ਼ਲ ਟੈਸਟਿੰਗ ਭਾਰਤੀ ਹਵਾਈ ਸੈਨਾ ਕਰ ਚੁੱਕੀ ਹੈ। ਇਹ ਹਵਾਈ ਲਕਸ਼ਾਂ ਦੀ ਨਿਗਰਾਨੀ ਅਤੇ ਪਤਾ ਲਗਾਉਣ ਦੇ ਲਈ ਦਿਗੰਸ਼ ਅਤੇ ਅੱਪਗ੍ਰੇਡ, ਦੋਨਾਂ ਵਿੱਚ ਇਲੈਕਟ੍ਰੌਨਿਕ ਸਟੀਰਿੰਗ ਦੇ ਨਾਲ ਇੱਕ 4ਡੀ ਮਲਟੀ-ਫੰਕਸ਼ਨ ਪੜਾਅਬੱਧ ਏਰੇ ਰਡਾਰ ਹੈ। ਇਸ ਪ੍ਰਣਾਲੀ ਵਿੱਚ ਇੱਕੋ ਸਮੇਂ ਸਥਿਤ ਚਿੰਨ੍ਹਿਤ ਮਿੱਤਰ ਜਾਂ ਦੁਸ਼ਮਣ ਸਿਸਟਮ ਤੋਂ ਪੁੱਛਤਾਛ ਦੇ ਅਧਾਰ ’ਤੇ ਲਕਸ਼ ਦੀ ਪਹਿਚਾਣ ਹੋਵੇਗੀ।
ਇਹ ਪ੍ਰੋਜੈਕਟ ਉਦਯੋਗਿਕ ਵਾਤਾਵਰਣ ਵਿੱਚ ਮੈਨੂਫੈਕਚਰਿੰਗ ਸਮਰੱਥਾ ਦੇ ਵਿਕਾਸ ਦੇ ਲਈ ਇੱਕ ਉਤਪ੍ਰੇਰਕ ਦੇ ਰੂਪ ਵਿੱਚ ਕੰਮ ਕਰੇਗਾ।
ਡੀਆਰ-118 ਆਰਡਬਲਯੂਆਰ
ਡੀਆਰ-118 ਰਡਾਰ ਵਾਰਨਿੰਗ ਰਿਸੀਵਰ ਐੱਸਯੂ-30 ਐੱਮਕੇਆਈ ਜਹਾਜ਼ ਦੀ ਇਲੈਕਟ੍ਰੌਨਿਕ ਯੁੱਧ  ਸਮਰੱਥਾਵਾਂ ਵਿੱਚ ਕਾਫੀ ਵਾਧਾ ਕਰੇਗਾ। ਇਸ ਦੇ ਜ਼ਿਆਦਾਤਰ ਉਪ-ਸੰਯੋਜਨ ਅਤੇ ਪੁਰਜੇ ਸਵਦੇਸ਼ੀ ਨਿਰਮਾਤਾਵਾਂ ਤੋਂ ਪ੍ਰਾਪਤ ਕੀਤੇ ਜਾਣਗੇ। ਇਹ ਪ੍ਰੋਜੈਕਟ ਐੱਮਐੱਸਐੱਮਈ ਸਮੇਤ ਭਾਰਤੀ ਇਲੈਕਟ੍ਰੌਨਿਕਸ ਅਤੇ ਸਬੰਧਿਤ ਉਦਯੋਗਾਂ ਦੀ ਸਰਗਰਮ ਭਾਗੀਦਾਰੀ ਨੂੰ ਹੁਲਾਰਾ ਦੇਣ ਦੇ ਨਾਲ ਉਸ ਨੂੰ ਪ੍ਰੋਤਸਾਹਿਤ ਕਰੇਗਾ। ਇਸ ਤੋਂ ਇਲਾਵਾ ਇਹ ਸਾਢੇ ਤਿੰਨ ਸਾਲ ਦੀ ਮਿਆਦ ਵਿੱਚ ਲਗਭਗ ਦੋ ਲੱਖ ਮਨੁੱਖੀ-ਦਿਵਸ ਦਾ ਰੋਜ਼ਗਾਰ ਸਿਰਜਿਤ ਕਰੇਗਾ।
ਡੀਆਰ-118 ਆਰਡਬਲਿਊਆਰ ਸਵਦੇਸ਼ੀ ਈਡਬਲਿਊ ਸਮਰੱਥਾਵਾਂ ਨੂੰ ਵਿਕਸਿਤ ਕਰਨ ਅਤੇ ਦੇਸ਼ ਨੂੰ ਰੱਖਿਆ ਖੇਤਰ ਵਿੱਚ ‘ਆਤਮ ਨਿਰਭਰ’ਬਣਾਉਣ ਦੀ ਦਿਸ਼ਾ ਵਿੱਚ ਇੱਕ ਵੱਡੀ ਛਲਾਂਗ ਹੈ।